ಹತ್ತು ಆಟಗಾರರು ಉಳಿದಿದ್ದಾರೆ
ಕಳೆದ ಸುತ್ತಿನಲ್ಲಿ 1 ಲಕ್ಷ ಡಾಲರ್ಗೂ ಅಧಿಕ ಲಂಚ ನೀಡಿದ್ದರಿಂದ,
ಮತ್ತು ಟಾಪ್ ಸಿಕ್ಸ್ ತಲುಪಲು ಕೇವಲ ಒಂದೇ ಒಂದು ಸ್ಥಾನ ಉಳಿದಿರುವುದರಿಂದ,
ಅಕ್ಷರಶಃ ಇದೆಲ್ಲವೂ ಇದರಲ್ಲೇ ನಿರ್ಧಾರವಾಗುತ್ತೆ.
-ಇಲ್ಲಿಯವರೆಗೆ ನಾಲ್ಕು ಜನ ವೋಟ್ ಹಾಕಿದ್ದಾರೆ. -ಹೌದು.
ಅದರಲ್ಲೂ, ನಾಲ್ಕೂ ವೋಟು ಬೇರೆ ಬೇರೆಯವರಿಗೆ ಹೋಗಿವೆ.
ಇದರರ್ಥ, ನಿಕ್ ಯಾರಿಗೆ ವೋಟ್ ಮಾಡ್ತಾನೋ, ಅವರೇ ಮುಂದೆ ಹೋಗ್ತಾರೆ.
ನಿರ್ಮಾತರು: ಸೀನ್ ಕ್ಲಿಟ್ಜ್ನರ್, ಮ್ಯಾಕ್ ಹಾಪ್ಕಿನ್ಸ್
ನಿಕ್, ಕೊನೆಯ ವೋಟು ನಿಂದೇ.
ಈ ವೋಟನ್ನು ಹಾಕೋದಕ್ಕೆ ಮುಂಚೆ ನೀನು ಯೋಚನೆ ಮಾಡ್ತಿರೋ
ಪ್ರತಿಯೊಂದು ವಿಷಯವನ್ನೂ ಹೇಳು.
ನಾನು ಈ ಆಟದಲ್ಲಿ ಪ್ರಾಮಾಣಿಕತೆಯಿಂದ ಮತ್ತು ಸತ್ಯಸಂಧತೆಯಿಂದ ಆಡೋಕೆ ಪ್ರಯತ್ನಪಟ್ಟೆ.
ಹೌದು.
ನನ್ನ ಕಣ್ಮುಂದೆ ದುಡ್ಡು ಇದ್ದ ಅನೇಕ ಸಂದರ್ಭಗಳು ಇದ್ದವು.
-ನಾನು 30,000 ಡಾಲರ್ ಕೊಡೋಕೆ ಸಿದ್ಧನಿದ್ದೀನಿ. -ನಾನು 30,000 ತಗೊಳ್ತೀನಿ.
ನನಗೆ ಅವಕಾಶ ಸಿಕ್ಕಾಗ ನನ್ನ ಜೇಬು ತುಂಬಿಸಿಕೊಳ್ಳೋಕೆ
-ಈ ಆಟ ಆಡಿದೆ. -ನೆನಪಿರಲಿ, ಮೋನಿಕಾ ನಿಕ್ಗೆ ಲಂಚ ಕೊಟ್ಟಿದ್ದಳು,
ಟೈಮರ್ ಮುಗಿಯೋಕೆ ಸ್ವಲ್ಪ ಮುಂಚೆ, ಗ್ಯಾರಂಟಿ ವೋಟ್ಗೋಸ್ಕರ.
ನಿಕ್ ನಿಜವಾಗ್ಲೂ ಕೊಟ್ಟ ಮಾತು ಉಳಿಸಿಕೊಳ್ತಾನಾ?
ಹಾಗಿದ್ದರೂ, ನಾನು ಇವತ್ತಿಗೂ ಇಲ್ಲಿರೋ ಎಲ್ಲರ ಬಗ್ಗೆ ಕಾಳಜಿ ವಹಿಸ್ತೀನಿ,
-ಆದರೆ ನನ್ನ ನಿರ್ಧಾರ ಆಗಿದೆ. -ಒಂದು ನಿರ್ಧಾರಕ್ಕೆ ಬಂದಿದ್ದೀಯಾ?
ಹೌದು.
ಈ ನಿರ್ಧಾರ ಯಾರು ಗೆಲ್ತಾರೆ ಅನ್ನೋದನ್ನ ನಿರ್ಧರಿಸೋ ಸಾಧ್ಯತೆ ಇದೆ.
ಮೋನಿಕಾಗೆ ವೋಟ್ ಮಾಡು. ಅವಳು ಇಲ್ಲಿರೋಕೆ ಅರ್ಹಳು. ಅವಳು ಇಲ್ಲಿರೋಕೆ ಅರ್ಹಳು ಅಂತ ನಿನಗೂ ಗೊತ್ತು.
ಗೆಲ್ಲೋ ಚಾನ್ಸ್ ಕಮ್ಮಿ,
ಆದರೂ ಈಗ ಮುಂದೆ ಹೋಗೋಕೆ ಒಳ್ಳೆ ಚಾನ್ಸ್ ಇದೆ ಅಂತ ನನಗನ್ನಿಸುತ್ತೆ.
ಸಮಯ ಬಂತು ಕಣೋ. ಯಾರಿಗೆ ವೋಟ್ ಮಾಡ್ತಿದ್ದೀಯಾ?
ಐದು ಮಿಲಿಯನ್ ಡಾಲರ್ಗಳ ಅಂತಿಮ ಆಟದ ಕೊನೆಯ ಸ್ಥಾನಕ್ಕೆ
ನೀನು ಯಾರನ್ನ ಕಳಿಸ್ತಾ ಇದ್ದೀಯಾ?
ಪ್ಲೀಸ್, ನಿಕ್. ಪ್ಲೀಸ್.
ನಾನು ಲಾಕ್ ಮಾಡ್ತಿರೋ ವ್ಯಕ್ತಿ, ನಾನು ವೋಟ್ ಮಾಡ್ತಿರೋ ವ್ಯಕ್ತಿ…
ಸರಿ. ನಿನ್ನ ವೋಟ್ಗೆ ಧನ್ಯವಾದಗಳು.
ಇಲ್ಲಿ ಟೈ ಆಗಿಲ್ಲ.
ಈ ಸುತ್ತಿನಲ್ಲಿ ಒಬ್ಬ ಸ್ಪಷ್ಟ ವಿಜೇತರಿದ್ದಾರೆ.
ಅಂತಿಮ ಸುತ್ತಿನ ವಿಜೇತರು,
"ಬೀಸ್ಟ್ ಗೇಮ್ಸ್" ಸೀಸನ್ 2ರ ಅಂತಿಮ ಆಟದಲ್ಲಿ
ಕೊನೆಯ ಸ್ಥಾನವನ್ನು ಪಡೆಯಲಿರುವ ವ್ಯಕ್ತಿ
ಬ್ರೆಟ್.
ಅಭಿನಂದನೆಗಳು. ನಿನಗೆ ಎರಡು ವೋಟ್ ಬಂದವು, ಉಳಿದ ಎಲ್ಲರಿಗೂ ಒಂದೊಂದೇ ವೋಟ್ ಬಂತು.
ನಿಕ್
ನೀನು ಸುಮ್ಮನೆ ಹೆದರಿದೆ. ನೀನು ಗೆದ್ದೆ! ಅದಕ್ಕೆ ಲಂಚಕ್ಕೆ ಖರ್ಚಾಗಿದ್ದು ಬರೀ 97 ಸಾವಿರ.
-ತುಂಬಾ ಹೆಮ್ಮೆ ಆಗ್ತಿದೆ. ತುಂಬಾ ಖುಷಿ, ಮಗಾ. -ಧನ್ಯವಾದ.
-ನಿನಗೋಸ್ಕರ ತುಂಬಾ ಖುಷಿ ಆಗ್ತಿದೆ, ಬ್ರೋ. -ಸರಿ ಬಿಡು, ನಾನು ಪ್ರಯತ್ನಪಟ್ಟೆ.
ಏನಾಯ್ತು?
ಕ್ಷಮಿಸಿಬಿಡು.
ನಿಕ್, ನೀನು ನನಗೆ ಅಣ್ಣನ ತರಾನೇ ಕಣೋ. ಎಲ್ಲದಕ್ಕೂ ಥ್ಯಾಂಕ್ಯೂ.
-ಆ ದುಡ್ಡು ಸಿಕ್ಕಿದ್ದಕ್ಕೆ ಅಭಿನಂದನೆಗಳು. -ಲವ್ ಯು, ಬ್ರೋ.
ಮೋನಿಕಾ, ಇಲ್ಲಿರೋರಲ್ಲಿ ನೀನೇ ಅತ್ಯುತ್ತಮ.
ನಮ್ಮ ಜೊತೆ ನೀನು ಇಲ್ಲಿಲ್ಲವಲ್ಲ ಅಂತ ಬೇಜಾರಾಗ್ತಿದೆ.
ನೀನು ಇಲ್ಲೇ ಇದ್ದಿದ್ರೆ, ಬಹುಶಃ ಇದನ್ನು ಗೆಲ್ಲುತ್ತಿದ್ದೆ.
-ಜಿಮ್, ನೀನು ನನಗೆ ವೋಟ್ ಮಾಡಲಿಲ್ವಾ? -ಇಲ್ಲ.
-ಮಾಡಲಿಲ್ವಾ? -ನೀನು ದುಡ್ಡು ತಗೊಂಡಿದ್ದಕ್ಕೆ ನನ್ನ ಉತ್ತರ.
ನಾನು ವೋಟ್ ಮಾಡ್ಲಿಲ್ಲ ಅಂತ ಬ್ರೆಟ್ಗೆ ಕೋಪ. ಅದರಲ್ಲಿ ಕೋಪಗೊಳ್ಳಲು ಏನಿದೆ?
-ಮೂವತ್ತು ಸಾವಿರ ತಗೊಂಡು ವೋಟ್ ಮಾಡ್ಲಿಲ್ವಾ? -ಇಲ್ಲ.
ಸರಿ. ಇಲ್ಲಿ ನಿಂತಿರೋರೇ "ಬೀಸ್ಟ್ ಗೇಮ್ಸ್" ಸೀಸನ್ 2ರ
ಅಧಿಕೃತ ಟಾಪ್ ಸಿಕ್ಸ್.
-ಸೋತವರ ಮುಂದೆ ಸಂಭ್ರಮಿಸೋದು ಕಷ್ಟನಾ? -ಹೌದು.
ಸರಿ. ಕೇಡಿ, ನೀನು ಎಲಿಮಿನೇಟ್ ಆಗಿದ್ದೀಯ.
ಜಿಮ್, ನೀನೂ ಕೂಡ ಎಲಿಮಿನೇಟ್ ಆಗಿದ್ದೀಯ.
ಮೋನಿಕಾ, ನೀನು ಎಲಿಮಿನೇಟ್ ಆಗಿದ್ದೀಯ.
ನಿಕ್ ಕೂಡ ಎಲಿಮಿನೇಟ್ ಆಗಿದ್ದಾನೆ.
ಮತ್ತು ನಾವು ಅಂತಿಮ ಆಟಕ್ಕೆ ಹೋಗೋ ಮುಂಚೆ,
-ಮೋನಿಕಾ, ಬೇಗ ಸ್ವಲ್ಪ ಇಲ್ಲಿ ಬರ್ತೀಯಾ? -ಓಹ್-ಓಹ್.
ಸಾಧ್ಯವೇ ಇಲ್ಲ.
ಔಟ್ ಆಗಿದ್ದಕ್ಕೆ ಬೇಜಾರಾಗಿದೆ ಅಂತ ಗೊತ್ತು, ಆದರೆ ನಾವು ನಿನ್ನನ್ನು ಕಳಿಸೋ ಮುಂಚೆ,
ಟಾಪ್ ಆರು ಜನರಿಗೆ ಮತ್ತು ಔಟ್ ಆದ ಬೇರೆ ಮೂರು ಜನರಿಗೆ ನೀನು
ಬಹಿರಂಗಪಡಿಸಬೇಕಾದ್ದು ಏನಾದ್ರೂ ಇದೆಯಾ?
ಕಮಾನ್.
-ಕಮಾನ್. -ಆಗಸ್ಟ್, ಏನಾದ್ರೂ ವಿಷಯಕ್ಕೆ ನಗ್ತಾ ಇದ್ದೀಯಾ?
ಇಲ್ಲ.
-ಆ ಕಾಯಿನ್ ಅನ್ನು ಅರ್ಧ ಮಿಲಿಯನ್ಗೆ ಮಾರಿದೆ. -ಯೆಸ್!
-ಯಾಕೆ ಸತ್ಯ ಹೇಳಲಿಲ್ಲ? -ಅದನ್ನು ಹೊರಗೆ ತನ್ನಿ.
ಇಲ್ಲಿಯವರೆಗೆ, ಈ ಸೀಸನ್ನಲ್ಲಿ ಅವಳೇ ಮೂರನೇ ಅತಿ ಹೆಚ್ಚು ಹಣ ಗೆದ್ದಿರುವುದು.
-ಕಂಗ್ರಾಟ್ಸ್, ಮೋನಿಕಾ. -ಚೆನ್ನಾಗಿ ಆಡಿದೆ.
ನಿಕ್ನನ್ನು ನಂಬೋಕೆ ಆಗಲ್ಲ.
ಅಂದು ರಾತ್ರಿ ನಾನು ಮಾಡಿದ ಹಣದ ಬಗ್ಗೆ ನಾನು ಪ್ರಾಮಾಣಿಕನಾಗಿದ್ದೆ.
-ನೀನು ಪ್ರಾಮಾಣಿಕಳಲ್ಲ, ಅದಕ್ಕೇ ಸೋತಿದ್ದು. -ಹೌದು, ಅವರು ಹೆಚ್ಚು ಹಣ ತಗೋಬಹುದು ಅಂತ
ನೀನು ಜೀರೋ ಡಾಲರ್ ತಗೊಂಡೆ ಅಂದೆ, ಆದರೆ ನಿಜವಾಗ್ಲೂ ನೀನು 500 ತಗೊಂಡಿದ್ದೆ.
500 ತಗೊಂಡೆ ಅಂತ ಹೇಳಿದ್ದರೆ, ಇವತ್ತು ನೀನು ಇಲ್ಲೇ ಇರುತ್ತಿದ್ದೆ.
ಆದರೆ, ಅವಳು ಇಲ್ಲಿಲ್ಲ ಅಂತ ಅವಳಿಗೆ ನಿರಾಸೆ ಆಗಿರಲಿಕ್ಕಿಲ್ಲ,
ಯಾಕೆಂದರೆ ಅವಳು 10,000 ಡಾಲರ್ಗಳ ಜೊತೆ ಹೋಗ್ತಿಲ್ಲ.
ಅವಳು 5,10,000 ಡಾಲರ್ಗಳ ಜೊತೆ ಹೋಗ್ತಿದ್ದಾಳೆ.
ನಿಜ ಹೇಳಬೇಕೆಂದರೆ, ಎಲಿಮಿನೇಟ್ ಆದ ನಾಲ್ಕು ಜನರಲ್ಲಿ ಪ್ರತಿಯೊಬ್ಬರೂ
1,00,000 ಡಾಲರ್ಗಿಂತ ಹೆಚ್ಚು ಹಣದೊಂದಿಗೆ ಮನೆಗೆ ಹೋಗ್ತಿದ್ದಾರೆ.
ಟಾಪ್ 10 ತಲುಪಿದ ನಿಮ್ಮೆಲ್ಲರಿಗೂ ಅಭಿನಂದನೆಗಳು.
ದುರದೃಷ್ಟಕ್ಕೆ, ನಿಮ್ಮ "ಬೀಸ್ಟ್ ಗೇಮ್ಸ್" ಪಯಣ ಇಲ್ಲಿಗೆ ಕೊನೆಗೊಂಡಿದೆ,
ಮತ್ತು ಈಗ ನಿಮ್ಮ ಹೃದಯಗಳನ್ನು ಒಡೆಯುವ ಸಮಯ ಬಂದಿದೆ.
"ಬೀಸ್ಟ್ ಗೇಮ್ಸ್" ಭಾಗವಾಗಿದ್ದಕ್ಕೆ ನಾನು ಧನ್ಯ,
ಇಲ್ಲಿಗೆ ಬಂದು ಸ್ಪರ್ಧಿಸುವ ಅವಕಾಶ ಸಿಕ್ಕಿದ್ದು ನನ್ನ ಜೀವನವನ್ನೇ ಬದಲಾಯಿಸಿದೆ.
ನಾನು ಅರ್ಧ ಮಿಲಿಯನ್ ಡಾಲರ್ ಶ್ರೀಮಂತಳಾಗಿ ಹೋಗ್ತಾ ಇರೋದು ಮಾತ್ರವಲ್ಲ,
ಜೊತೆಗೆ ಜಿಮ್ನನ್ನೂ ನನ್ನ ಜೊತೆ ಕರ್ಕೊಂಡು ಹೋಗ್ತಾ ಇದ್ದೀನಿ.
ಹೊರಗಡೆ ಒಂದು ಜೀವನ ಶುರು ಮಾಡೋಕೆ ನಾನು ತುಂಬಾ ಉತ್ಸುಕಳಾಗಿದ್ದೀನಿ,
ಮತ್ತು, ಗೊತ್ತಾ, ಇಲ್ಲಿ ಇದ್ದಿದ್ದಕ್ಕಿಂತ ಹೊರಗಡೆ ನಮ್ಮ ಅದೃಷ್ಟ ಚೆನ್ನಾಗಿರುತ್ತೆ.
ನೋಡಿ, ಸುಳ್ಳು ಹೇಳಲ್ಲ.
ಐದು ಮಿಲಿಯನ್ ಡಾಲರ್ ಅವಕಾಶ ಕಳೆದುಕೊಂಡಿದ್ದು ನಿಜಕ್ಕೂ ಬೇಜಾರಾಗುತ್ತೆ,
ಆದರೆ ನಾನು ಅದಕ್ಕಿಂತ ಮೌಲ್ಯಯುತವಾದದ್ದರ ಜೊತೆ ಹೋಗ್ತಾ ಇದ್ದೀನಿ.
ಜಿಮ್ಮಿ ನನಗೆ ನೀಡಬಹುದಾಗಿದ್ದ ಯಾವುದೇ ಮೊತ್ತದ ಹಣಕ್ಕಿಂತ ಹೆಚ್ಚು,
ಅದು ಈ ಜಗತ್ತಿನಲ್ಲಿ ಬೇರೆ ಯಾರ ಬಳಿಯೂ ಇಲ್ಲದ ಒಂದು ಪ್ರೇಮಕಥೆ.
ಇದು ವಿದಾಯವಲ್ಲ.
ಮತ್ತೆ ಸಿಗೋಣ.
ಆರು ಆಟಗಾರರು ಬಾಕಿ
ಉಳಿದಿರುವ ಆರು ಜನರು,
ದಯವಿಟ್ಟು ನನ್ನನ್ನು ಹಿಂಬಾಲಿಸಿ.
ನಿಮಗೆ ತೋರಿಸೋಕೆ ನನ್ನತ್ರ ಇಲ್ಲೊಂದು ವಸ್ತು ಇದೆ.
ಬಾಗಿಲು ತೆಗೆಯಿರಿ.
ಗ್ರ್ಯಾಂಡ್ ಫಿನಾಲೆಗೆ ಸ್ವಾಗತ,
ಇಲ್ಲಿ ನಿಮ್ಮಲ್ಲೊಬ್ಬರು ಆ ಐದು ಮಿಲಿಯನ್ ಡಾಲರ್ಗಳನ್ನು ಗೆಲ್ಲಲಿದ್ದೀರಿ.
ಅಬ್ಬಾ, ಸಖತ್ತಾಗಿದೆ! ನಂಬೋಕೆ ಆಗ್ತಿಲ್ಲ!
ಇದು ಸಖತ್ತಾಗಿದೆ.
"ಬೀಸ್ಟ್ ಗೇಮ್ಸ್", ಅದರ ಶುದ್ಧ ರೂಪದಲ್ಲಿ, ಅದರ ಅಸ್ತಿತ್ವವೇ ಒಂದು ಸಿಮ್ಯುಲೇಶನ್.
ಈ ವರ್ಷ ಒಂದು ಪರ್ಯಾಯ ಜಗತ್ತನ್ನು
ನೂರು ಅತಿ ಬಲಿಷ್ಠ ಮತ್ತು ನೂರು ಅತಿ ಬುದ್ಧಿವಂತರು ಮೊದಲ ಬಾರಿಗೆ ಪ್ರವೇಶಿಸಿದ್ದಾರೆ.
ಈ ಸಿಮ್ಯುಲೇಶನ್ ಆಟಗಾರರನ್ನು
ಹಿಂದೆಂದೂ ಅನುಭವಿಸದ ಮಿತಿಗಳಿಗೆ ತಳ್ಳಿತು.
ಮತ್ತು ನೀವು ವಾಸಿಸುವ ಜಗತ್ತಿನಂತೆಯೇ,
ಈ ಸಿಮ್ಯುಲೇಟೆಡ್ ಜಗತ್ತು ಕೂಡ ಕಠೋರ, ಕ್ರೂರವಾಗಿರಬಹುದು,
ಮತ್ತು ಸಂಪೂರ್ಣವಾಗಿ ಆಯ್ಕೆಗಳಿಂದ ನಿಯಂತ್ರಿಸಲ್ಪಡುತ್ತದೆ.
ಈ ಆಟಗಾರರ ಭವಿಷ್ಯ ಯಾವಾಗಲೂ ಅವರ ಕೈಯಲ್ಲೇ ಇತ್ತು.
ಅವರಿಗೆ ಇತರರು ಮಾರ್ಗದರ್ಶನ ನೀಡಿದರು, ಮತ್ತು ಕೆಲವೊಮ್ಮೆ ಕುಶಲವಾಗಿ ಬಳಸಿಕೊಂಡರು,
ಅದು ಅವರಿಗೆ ಅರಿವಿತ್ತೋ ಇಲ್ಲವೋ.
ಅವರು ಯಾರನ್ನು ಪಕ್ಕದಲ್ಲಿಟ್ಟುಕೊಳ್ಳಬೇಕು,
ಯಾವ ಸ್ನೇಹಿತರನ್ನು ಬಿಡಬೇಕೆಂದು ನಿರ್ಧರಿಸಿದರು.
ಯಾರು ಅತ್ಯಂತ ಬುದ್ಧಿವಂತರು ಎಂದು ಅವರು ಕಂಡುಹಿಡಿದರು,
ಮತ್ತು ಯಾರು ಅತ್ಯಂತ ಬಲಿಷ್ಠರು ಎಂದು ತಿಳಿಯಲು ಹೋರಾಡಿದರು.
ಮತ್ತು, ಸಹಜವಾಗಿ, ಅಗತ್ಯವಿದ್ದಾಗ,
ಅವರು ತಮ್ಮ ಸುತ್ತಲಿರುವವರಿಂದ ಸತ್ಯವನ್ನು ಮರೆಮಾಚಲು ನಿರ್ಧರಿಸಿದರು.
ಪ್ರತಿಯೊಂದು ಸಂವಹನ ಮತ್ತು ಮಾತುಕತೆ ಫೈನಲಿಸ್ಟ್ಗಳನ್ನು ನಿರ್ಧರಿಸಿದೆ.
ಮತ್ತು ನಾವು ಈಗ ನೋಡಲಿರುವ ನಿರ್ಧಾರ
ವಿಜೇತರನ್ನು ನಿರ್ಧರಿಸುತ್ತದೆ.
ಈ ಆಟ ಏನೆಂದು ನಾನು ವಿವರಿಸುವ ಮೊದಲು, ಮೊದಲು, ಟೈಲರ್
ತಾನು ನಿಂತುಕೊಳ್ಳಲು ಆರು ಪ್ಲಾಟ್ಫಾರ್ಮ್ಗಳಲ್ಲಿ ಒಂದನ್ನು ಆರಿಸಬೇಕು.
ಪಾಡ್ಸ್ನಿಂದ ವೋಟ್ ಆಗಿ ಬಂದವರಲ್ಲಿ ಅವನೇ ಮೊದಲಿಗನು,
ಆದ್ದರಿಂದ, ಅವನಿಗೆ ಮೊದಲು ಜಾಗ ಆರಿಸುವ ಅವಕಾಶವಿದೆ.
ನಾನು ನಿಮಗೆ ಕೊಡುವ ಒಂದೇ ಒಂದು ಸುಳಿವು ಎಂದರೆ,
ಈ ಆಟದಲ್ಲಿ ಒಬ್ಬರನ್ನೊಬ್ಬರು ಟಾರ್ಗೆಟ್ ಮಾಡಬೇಕಾಗಬಹುದು.
ನನಗನಿಸುತ್ತೆ, ಮೊದಲ ಆಯ್ಕೆ ಸಿಕ್ಕಿರುವುದರಿಂದ,
ಹೊರಗಿನ ಒಂದನ್ನು ಆರಿಸಿಕೊಳ್ಳುವುದಕ್ಕೆ ಹೆಚ್ಚು ಯೋಚಿಸಬೇಕಾಗಿಲ್ಲ.
ಈ ಕಡೆ ಇರುವುದರಿಂದ, ಇದನ್ನೇ ಆರಿಸಿಕೊಳ್ಳುತ್ತೇನೆ.
ಇನ್ನು ಹಿಂದೆ ಸರಿಯುವ ಹಾಗಿಲ್ಲ. ಸರಿ.
ಕಾರ್ಲ್, ದಯವಿಟ್ಟು ಅವನ ಹೃದಯವನ್ನು ತೆಗೆದುಕೋ.
-ಅದರ ಜೊತೆ ಜಾಗ್ರತೆ. -ಸರಿ.
ಕಾರ್ಲ್ ಈಗ ಟೈಲರ್ನ ಹೃದಯವನ್ನು
ಅವನಿಗೆ ನೇರವಾಗಿ ಎದುರಿಗಿರುವ ಸ್ಟ್ಯಾಂಡ್ ಮೇಲೆ ಇಡುತ್ತಿದ್ದಾನೆ.
ಹನ್ನಾ, ಪಾಡ್ಸ್ ಮೂಲಕ ವೋಟ್ ಪಡೆದು ಬಂದ ಮುಂದಿನ ವ್ಯಕ್ತಿ ನೀನು.
ನಿನಗೆ ಟೈಲರ್ನ ಪಕ್ಕದಲ್ಲೇ ಇರಬೇಕಾ? ಅಥವಾ ಟೈಲರ್ನಿಂದ ಆದಷ್ಟು ದೂರ ಇರಬೇಕಾ?
ನನಗೆ ಟೈలರ್ ಮೇಲೆ ನಂಬಿಕೆ ಇದೆ, ಆದ್ರೆ ಮೂಲೆಯ ಜಾಗ ಅಷ್ಟು ಭಯ ಅನಿಸಲ್ಲ.
-ಒಳ್ಳೆ ಆಯ್ಕೆ. -ಓ ದೇವರೇ!
ಮತ್ತೊಮ್ಮೆ, ಅವಳ ಹೃದಯ ಅವಳಿಗೆ ನೇರವಾಗಿ ಎದುರಿಗೆ ಹೋಗ್ತಾ ಇದೆ.
ಈಗ, ಇಲ್ಲಿಂದ ಆಟ ಇಂಟ್ರೆಸ್ಟಿಂಗ್ ಆಗುತ್ತೆ. ಎರಡೂ ಕೊನೆ ಜಾಗಗಳು ಫುಲ್ ಆಗಿವೆ.
ಮತ್ತು ಪಾಡ್ನಿಂದ ವೋಟ್ ಆಗಿ ಬಂದ ಮೂರನೇ ಆಟಗಾರ, ಜ್ಯಾಕ್, ನಿನ್ನ ನಿರ್ಧಾರ ಏನು?
ನಾನೂ ಟೈಲರ್ ಒಟ್ಟಿಗೆ ಹೊರಗೆ ಬಂದ್ವಿ.
ನಾವು ಕಷ್ಟಗಳನ್ನ ದಾಟಿ ಬಂದಿದ್ದೀವಿ. ನಾನು ಅವನ ಪಕ್ಕದಲ್ಲೇ ನಿಲ್ತೀನಿ.
ನಾನಿದ್ದೀನಲ್ಲ. ಚಿಂತೆ ಮಾಡಬೇಡ.
ಖಂಡಿತ.
ಆಗಸ್ಟ್, ಇಲ್ಲಿ ನೀನು ಒಂದು ಕಠಿಣ ನಿರ್ಧಾರ ತಗೋಬೇಕು.
ಹೌದು. ಹನ್ನಾ, ನೀನೇನು ಯೋಚನೆ ಮಾಡ್ತಿದ್ದೀಯಾ?
ಯಾಕೋ ಏನೋ, ನನ್ನ ಪಕ್ಕ ಕೋರಿ ಇದ್ರೆ ಚೆನ್ನಾಗಿರುತ್ತೆ ಅಂತ ಅನಿಸ್ತಾ ಇದೆ.
ಗೊತ್ತಾಯ್ತು, ಹನ್ನಾ.
ನಿನ್ನ ಪಕ್ಕ ಬಂದ್ರೆ, ಟಾರ್ಗೆಟ್ ಮಾಡಲ್ಲ.
-ಖುಷಿ ಆಯ್ತು ಕೇಳಿ. -ನೀನಿಲ್ಲಿ ಸೇಫ್ ಆಗಿರ್ತೀಯ.
-ಸರಿ. ಈಗ ಕೋರಿಯ ಸರದಿ. -ನಾನು ಹನ್ನಾಳ ಪಕ್ಕ ಹೋಗ್ತೀನಿ.
ಸರಿ. ಮತ್ತು ಆ ಕೊನೆಯ ವೇದಿಕೆಯೊಂದಿಗೆ, ಬ್ರೆಟ್ ಅಧಿಕೃತವಾಗಿ ಲಾಕ್ ಆಗಿದ್ದಾನೆ.
ಈಗ ಈ ಆಟದ ನಿಯಮಗಳನ್ನು ಹೇಳುವ ಸಮಯ.
ಈ ಆಟ ಇದೆಯಲ್ಲಾ, ತುಂಬಾನೇ ಸರಳ.
ನೀವು ಒಬ್ಬರ ನಂತರ ಒಬ್ಬರು, ಪರಸ್ಪರರ ಹೃದಯಗಳಿಗೆ ಚೆಂಡುಗಳನ್ನು ಒದೆಯುತ್ತೀರಿ.
ನಿಮ್ಮ ಹೃದಯ ಒಡೆದುಹೋದರೆ, ನೀವು ಐದು ಮಿಲಿಯನ್ ಡಾಲರ್ ಕಳೆದುಕೊಳ್ಳುತ್ತೀರಿ,
ಶೂನ್ಯಕ್ಕೆ ಬಿದ್ದು ಸೀಸನ್ 2 ರಿಂದ ಹೊರಹೋಗುತ್ತೀರಿ.
ಎದೆ ಬಡಿಯುತ್ತಿದೆ.
ಟೈಲರ್ ಪಾಡ್ಗಳಿಂದ ಮೊದಲು ಹೊರಬಂದಿದ್ದರಿಂದ, ಅವನೇ ಮೊದಲು ಶೂಟ್ ಮಾಡುತ್ತಾನೆ.
ಮತ್ತು ಕಳೆದ ಆಟದಲ್ಲಿ ಉಳಿದವರು ನಿಮ್ಮ ಪಾಡ್ಗಳಿಂದ ಹೊರಬಂದ ಕ್ರಮದಲ್ಲೇ
ನೀವು ಒದೆಯುವ ಸರದಿ ಇರುತ್ತೆ
ಮತ್ತು ಎರಡು ಹೃದಯಗಳು ಒಡೆಯುವವರೆಗೂ ನಾವು ಆಟ ಮುಂದುವರಿಸುತ್ತೇವೆ.
ಟೈಲರ್, ನೀನು ಸಿದ್ಧವಾದಾಗ, ನಿನಗೆ ಬೇಕಾದ ಹೃದಯಕ್ಕೆ ಆ ಚೆಂಡನ್ನು ಒದಿ.
ಆದರೆ ನೆನಪಿಡು, ನಿನ್ನ ನಿರ್ಧಾರ ಅವರನ್ನ ಎಲಿಮಿನೇಟ್ ಮಾಡಬಹುದು.
ಅವರಿಂದ ಐದು ಮಿಲಿಯನ್ ಡಾಲರ್ಸ್ ಕಿತ್ತುಕೊಳ್ಳಳು ನೀನು ಕಾರಣ ಆಗುತ್ತೀಯ.
ನಾವೆಲ್ಲರೂ ತುಂಬಾ ಆಪ್ತರು. ಇದು ವೈಯಕ್ತಿಕವಲ್ಲ.
ನಾನು ಆ ಅಂಚಿನ ಕಡೆಗೆ ನನ್ನ ಶಾಟ್ ತಗೊಳ್ತೀನಿ ಅನ್ಕೊಳ್ತೀನಿ.
ಮೊದಲ ಸುತ್ತು ಮುಗಿಸಿ, ನನ್ನ ವಿರುದ್ಧ ಯಾರು ಬರ್ತಾರೆ ನೋಡ್ಬೇಕು,
ಆಮೇಲೆ ಮುಂದೆ ಯಾರಿಗೆ ಗುರಿ ಇಡಬೇಕು ಅಂತ ನಾನು ನಿರ್ಧಾರ ಮಾಡ್ತೀನಿ.
ಅಯ್ಯೋ, ಭಯ ಆಯ್ತು!
ಹನ್ನಾ, ನೀನು ಅಕ್ಷರಶಃ ಎರಡೇ ಇಂಚಿನಲ್ಲಿ ಔಟ್ ಆಗೋದ್ರಿಂದ ತಪ್ಪಿಸಿಕೊಂಡೆ.
ನೀನು ಸೇಡು ತೀರಿಸಿಕೊಳ್ತೀಯಾ?
ಹನ್ನಾ, ಸತ್ಯವಾಗಿ ಹೇಳ್ತೀನಿ, ನಾನು ನಿನ್ನದಕ್ಕೆ ಗುರಿ ಇಟ್ಟಿರಲಿಲ್ಲ.
ಗೊತ್ತಾ? ಇದು ತಪ್ಪು ನಿರ್ಧಾರ ಇರಬಹುದು, ಆದರೆ ನಾನು ಶಾಂತಿಯನ್ನು ಆಯ್ಕೆ ಮಾಡ್ತಿದ್ದೀನಿ.
ನಿಜವಾಗ್ಲೂ? ನೀನು ಯಾರನ್ನೂ ಟಾರ್ಗೆಟ್ ಮಾಡಲ್ವಾ?
ಹನ್ನಾ ತನ್ನ ಅವಕಾಶವನ್ನು ವ್ಯರ್ಥ ಮಾಡಿದಳು. ಈಗ, ಜ್ಯಾಕ್ನ ಸರದಿ.
ಸದ್ಯಕ್ಕೆ ಸುಮ್ಮನೆ ಆಚೆ ಒದೆಯೋದೇ ನನಗೆ ಒಳ್ಳೇದು ಅನ್ಸುತ್ತೆ.
ಈಗ ತಾನೇ ಏನಾಯಿತು ಎಂದು ಗಮನಿಸಿ!
ಇಬ್ಬರೂ ಸ್ಮಾರ್ಟ್ ಆಟಗಾರರು ತಮ್ಮ ಚೆಂಡುಗಳನ್ನು ಶೂನ್ಯಕ್ಕೆ ಒದ್ದಿದ್ದಾರೆ.
ಯಾರನ್ನೂ ಟಾರ್ಗೆಟ್ ಕೂಡ ಮಾಡಲಿಲ್ಲ.
-ಆಗಸ್ಟ್, ನಿನ್ನ ಯೋಚನೆ ಏನು? -ನಾನು ಟೈಲರ್ಗೆ ಹೊಡಿತೀನಿ!
ಸತತವಾಗಿ ಮೂರು ಸ್ಪರ್ಧಿಗಳು ತಮ್ಮ ಚೆಂಡುಗಳನ್ನು ಶೂನ್ಯಕ್ಕೆ ಒದ್ದಿದ್ದಾರೆ.
ಮತ್ತು ಸ್ಪಷ್ಟವಾಗಿ ನಾನು ಒಂದು ವಿಷಯ ಹೇಳಬೇಕು, ಇಬ್ಬರು ಔಟ್ ಆಗೋವರೆಗೂ ಆಟ ಮುಂದುವರೆಯುತ್ತೆ.
-ಕೋರಿ, ನಿನ್ನ ಯೋಚನೆ ಏನು? -ನಾನು ಮಧ್ಯದಲ್ಲಿರೋದಕ್ಕೆ ಹೊಡಿತೀನಿ.
ಜ್ಯಾಕ್, ಇದು ವೈಯಕ್ತಿಕವಲ್ಲ. ನಾವು ಇಬ್ಬರನ್ನು ಔಟ್ ಮಾಡ್ಲೇಬೇಕು.
ಸರಿ, ಆಯ್ತು.
ಪ್ರಾಕ್ಟೀಸ್ ಕಿಕ್ ಅಷ್ಟೇ.
-ಒಳ್ಳೆ ಶಾಟ್, ಬ್ರೆಟ್. -ತುಂಬಾ ನಿಖರವಾಗಿತ್ತು.
ಆ ಕಿಕ್ ನನಗೆ ತುಂಬಾ ತೃಪ್ತಿ ಕೊಟ್ಟಿತು, ಜಿಮ್.
ಮೊದಲ ಸುತ್ತು ಮುಗೀತು. ಎರಡನೇ ಸುತ್ತು ಮತ್ತೆ ಟೈಲರ್ನಿಂದ ಶುರು.
ಸುಮ್ಮನೆ ಈ ದಿಕ್ಕಿನಲ್ಲಿ ಹೋಗ್ತೀನಿ.
ಹನ್ನಾ, ನೀನು ಹೀಗೆ ಸುಮ್ಮನೆ ಆಡುತ್ತಿದ್ದರೆ,
ನೀನು ಹೊಡೆಯೋ ಮುಂಚೆಯೇ ಅವರು ನಿನ್ನನ್ನು ಔಟ್ ಮಾಡಬಹುದು.
ಜ್ಯಾಕ್ಗೆ ಮೇಲೆ ಒಂದು ಶಾಟ್ ಬಿದ್ದಿರೋದ್ರಿಂದ, ಜ್ಯಾಕ್ ಮೇಲೆಯೇ ಮುಂದುವರಿಸುತ್ತೇನೆ.
ಅವಳು ಬೇರೆ ಯಾರನ್ನೋ ಆಯ್ಕೆ ಮಾಡ್ತಾಳೆ ಅನ್ಕೊಂಡೆ.
-ಜ್ಯಾಕ್, ಈಗ ನಿನಗೆ ಶಾಟ್ ಬಿದ್ದಿದೆ… -ಹಲವಾರು ಬಾರಿ.
ನೀನು ಸುಮ್ಮನೆ ಹೊರಗೆ ಒದೆಯೋದನ್ನ ನಾವು ನೋಡ್ತೀವಾ ಅಥವಾ…
ನಾನು ಬೇರೆಯವರ ಸ್ಟ್ರಾಟೆಜಿಯನ್ನೇ ಫಾಲೋ ಮಾಡ್ತೀನಿ ಅನ್ಕೊಳ್ತೀನಿ,
ಸುಮ್ಮನೆ ಆ ದಿಕ್ಕಿನಲ್ಲಿ ಒಂದು ಶಾಟ್ ಕೊಡ್ತೀನಿ.
-ಪರವಾಗಿಲ್ಲ, ಜ್ಯಾಕ್. ನಮಗೆ ಅರ್ಥ ಆಗುತ್ತೆ. -ತೋರಿಸು ನೋಡೋಣ!
-ಜ್ಯಾಕ್. -ಕ್ಷಮಿಸಿ.
ಏನಿದು?
ಕೋರಿ ಎಲ್ಲಿಗೆ ಗುರಿ ಇಡ್ತಿದ್ದಾನೆ ಕೇಳಬೇಕಾಗೇ ಇಲ್ಲ.
ಈಗ ಆಟ ರಂಗೇರ್ತಿದೆ. ಗೊತ್ತಾಗ್ತಿರೋ ವಿಷಯವನ್ನೇ ಹೇಳಬೇಕಾಗಿದೆ,
ಒಂದು ತಂಡದ ವಿರುದ್ಧ ಇನ್ನೊಂದು ನಿಂತ ಹಾಗಿದೆ.
ಜ್ಯಾಕ್, ನಿನ್ನದಕ್ಕೆ ಒದೀತೀನಿ.
ನಿಜವಾಗ್ಲೂ, ಇಲ್ಲೊಂದು ಕಾಮನ್ ಥೀಮ್, ಎಲ್ಲರೂ ಜ್ಯಾಕ್ಗೆ ಗುರಿ ಇಡೋಣ ಅನ್ನೋದು.
ನಾನು ಕೋರಿಯದ್ದಕ್ಕೆ ಗುರಿ ಇಡ್ತೀನಿ.
ಕೋರಿ, ನಿನ್ನ ಮೇಲೆ ಗುರಿ ಇಟ್ರೆ, ತಿರುಗಿ ಹೊಡಿತೀಯಾ?
ನಾನು ಈಗಲೂ ಜ್ಯಾಕ್ ಹಿಂದೇನೆ ಬೀಳ್ತೀನಿ.
ಇಲ್ಲಿ ಎಲ್ಲರೂ ಟಾರ್ಗೆಟ್ ಮಾಡ್ತಿರೋದು ನನ್ನೊಬ್ಬನ್ನನ್ನೇನಾ?
ಜ್ಯಾಕ್ ಮೇಲೆ ಒದೆಯಲ್ವಾ?
ನನಗೆ ಹಾಗನ್ನಿಸಲ್ಲ, ಯಾಕಂದ್ರೆ ತಿರುಗಿ ಬಂದು ನನ್ನದಕ್ಕೆ ಬಡಿಯಬಹುದು.
-ನಾವು ಫ್ರೆಂಡ್ಸ್, ಗೆಲ್ಲಬೇಕು ಅಂತ ಆಶಿಸ್ತೀನಿ. -ಹೌದು.
-ಹೌದು, ಆದ್ರೆ… -ಅದೂ ಇದೆ.
-ಹಾಗಾದ್ರೆ ಈ ಸಲನೂ ನಾನೇನಾ? -ನಾನು ಮತ್ತೆ ಜ್ಯಾಕ್ಗೆ ಟ್ರೈ ಮಾಡ್ತೀನಿ.
ಎಲ್ಲರೂ ಜ್ಯಾಕ್ಗೆ ಗುರಿ ಇಡೋಣ ಅಷ್ಟೇ.
-ಜ್ಯಾಕ್, ಪರ್ಸನಲ್ ಏನಿಲ್ಲ. -ಪರ್ಸನಲ್ ಏನಿಲ್ಲ ಅಂತ ಹೇಳೋಕೆ ನಿನಗೆ ಸುಲಭ,
ಎಲ್ಲರೂ ನಿನ್ನನ್ನೇ ಗುರಿ ಮಾಡಿದಾಗ, ಒಳ್ಳೆ ಭಾವನೆ ಅಲ್ಲ.
ನೀನೇ ಅವರನ್ನ ಎಲಿಮಿನೇಟ್ ಮಾಡಿದ್ರೆ, ಅವರು ನಿನಗೆ ಕಿಕ್ ಮಾಡಲಾಗಲ್ಲ.
ಅವನು ಹೃದಯವನ್ನು ಒಡೆಯಲಿಲ್ಲ, ಆದ್ರೆ ನಮ್ಮ ಕ್ಯಾಮೆರಾಗಳಲ್ಲೊಂದನ್ನ ಒಡೆದುಹಾಕಿದ.
ಹನ್ನಾ, ನೀನು ನನ್ನ ಪರವೋ, ವಿರೋಧವೋ?
ನಾನು ನಿನ್ನ ವಿರುದ್ಧ, ಆಗಸ್ಟ್.
ಹೇಗನ್ನಿಸ್ತಿದೆ ಜ್ಯಾಕ್?
ಹೌದು, ಅಷ್ಟೇನೂ ಚೆನ್ನಾಗಿಲ್ಲ. ಒಂದೇ ಕಿಕ್ನಲ್ಲಿ 5 ಮಿಲಿಯನ್ ಡಾಲರ್ ಕಳ್ಕೊಂಡೆ.
ಅದು ಊಹಿಸೋದಕ್ಕಿಂತ ಹೆಚ್ಚು ನೋವು ಕೊಡುತ್ತೆ.
ಅಂದ್ರೆ, ಈ ಆಟದಲ್ಲಿ ನೀವು ಎಷ್ಟೆಲ್ಲಾ ಮಾಡ್ತೀರ.
ನೀವು 41 ದಿನಗಳ ಕಾಲ, ನಿಮ್ಮ ಪೂರ್ತಿ ಪ್ರಯತ್ನ ಹಾಕಿರ್ತೀರ.
ಆದ್ರೆ ಯಾರೋ ಬಂದು ಚೆಂಡನ್ನ ನಿಮ್ಮ ಹೃದಯಕ್ಕೆ ಒದ್ದಿದ್ದಕ್ಕೆ ಸೋಲೋದು ಇದೆಯಲ್ಲ
ಅದು ಅಕ್ಷರಶಃ ಈ ಪ್ರಪಂಚದಲ್ಲೇ ಅತಿ ಕೆಟ್ಟ ಅನುಭವ, ಅಂದ್ರೆ…
ಜ್ಯಾಕ್, ಇದರಲ್ಲಿ ವೈಯಕ್ತಿಕ ಏನೂ ಇರಲಿಲ್ಲ, ಗೆಳೆಯ. ನಿಜ ಹೇಳ್ತಿದ್ದೀನಿ.
ನೀನು ಎಷ್ಟು ಬೇಕಾದ್ರೂ ಹೇಳಬಹುದು,
ಆದ್ರೆ ಕಿಕ್ ನೇರವಾಗಿ ಹೃದಯಕ್ಕೆ ಬಿದ್ದಾಗ…
ಆ ಮಧ್ಯ ಜಾಗದಲ್ಲಿ ಬೇರೆ ಯಾರೇ ಇದ್ದಿದ್ರೂ, ನಾನು ಅದೇ ಜಾಗಕ್ಕೆ ಶೂಟ್ ಮಾಡ್ತಿದ್ದೆ.
ಸರಿ ಬಿಡು, ಈಗದೆಲ್ಲಾ ಬೇಡ.
ಜ್ಯಾಕ್, ನಿಜವಾಗ್ಲೂ ಕ್ಷಮಿಸು.
ನಿಜವಾಗ್ಲೂ.
ಕೋರಿ, ನೀನು ಅವನ ಹೃದಯವನ್ನ ಪುಡಿಮಾಡಿದ್ದರಿಂದ, ನೀನೇ "ಅವನನ್ನು ಕಳಿಸು" ಅಂತ ಹೇಳಬೇಕು.
ಅದನ್ನ ಹೇಳುವಾಗ ಅಳಬೇಡ, ಮಗಾ. ಸ್ವಲ್ಪ ಜೋಶ್ನಲ್ಲಿ ಹೇಳು.
-ಅವನನ್ನು ಕಳಿಸಿ. -ಕಳಿಸಿ.
ನೀವೆಲ್ಲಾ ಆಟ ಆಡೋಕೆ ಶುರು ಮಾಡಿ.
ನನ್ನಿಂದ ಮತ್ತೊಮ್ಮೆ ಮಾಡೋಕಾಗಲ್ಲ. ಯಾರನ್ನೂ ಎಲಿಮಿನೇಟ್ ಮಾಡೋಕಾಗಲ್ಲ.
ಇದರೊಂದಿಗೆ, ಐದು ಸ್ಪರ್ಧಿಗಳು ಉಳಿದಿದ್ದಾರೆ.
ಅವರಲ್ಲಿ ಒಬ್ಬರು ಅಲ್ಲೇ ಇರುವ ಐದು ಮಿಲಿಯನ್ ಡಾಲರ್ಗಳನ್ನ ಗೆಲ್ಲುತ್ತಾರೆ.
ನಾವು ನಿಮ್ಮಲ್ಲಿ ಇನ್ನೂ ಒಬ್ಬರನ್ನು ಎಲಿಮಿನೇಟ್ ಮಾಡಬೇಕಿದೆ.
ಎಲ್ಲರೂ ಹನ್ನಾಗೆ ಗುರಿ ಇಡೋಣ.
ಹೌದು, ಕೋರಿಗೆ ಹೇಳು ಅವನೇ ಮಾಡ್ಲಿ ಅಂತ. ಅದು ನಮ್ಮೆಲ್ಲರಿಗೂ ಒಳ್ಳೇದು.
ಬ್ರೆಟ್, ನೀನು ರೆಡಿ ಆದಾಗ, ಶಾಟ್ ತಗೋ.
ಹನ್ನಾ, ಈಗ ಟೈಲರ್, ಆಗಸ್ಟ್ ಅಥವಾ ಕೋರಿಯನ್ನ ಎದುರು ಹಾಕಿಕೊಳ್ಳೋಕೆ ನನಗಿಷ್ಟ ಇಲ್ಲ.
ನಾನು ಈ ಸಲ ಅಲ್ಲಿಗೆ ಗುರಿ ಇಡಲೇಬೇಕಾಗಿದೆ.
ಸರಿ, ಶುರುವಾಯ್ತು.
ಅವನು ಹನ್ನಾಗೆ ಗುರಿ ಇಡ್ತಿದ್ದೀನಿ ಅಂದ,
-ಆದರೆ ಸ್ವಲ್ಪದರಲ್ಲೇ ಕೋರಿಗೆ ತಾಗುತ್ತಿತ್ತು. -ಸಾರಿ. ಅದು ನಿನಗೆ ಹೊಡೆಯೋಕಲ್ಲ.
ಗೊತ್ತು, ನನಗಾಗಿರಲಿಲ್ಲ.
ಸರಿ, ಟೈಲರ್ಗೆ ಒಂದು ಬಾಲ್ ಕೊಡಿ.
ನಿಮ್ಮಲ್ಲಿ ಯಾರಾದ್ರೂ ಈಗ ನನ್ನ ವಿರುದ್ಧ ಬರ್ತೀರಾ?
ನಾನು ನಿನ್ನ ವಿರುದ್ಧ ಬರಲ್ಲ. ಗೊತ್ತಲ್ವಾ?
-ಹೌದು. -ನೀನಾ?
-ನನಗೆ ನೀನೇ ಬೆಸ್ಟ್ ಶಾಟ್. -ಸರಿ ಬಿಡು, ಮಗಾ.
ಇಲ್ಲ, ಟೈ, ನಾನು ಸುಮ್ನೆ ತಮಾಷೆ ಮಾಡ್ದೆ. ಜೋಕ್ ಮಾಡ್ದೆ, ಬ್ರೋ. ನಿನ್ನ ವಿರುದ್ಧ ಬರ್ತಿಲ್ಲ.
-ನನ್ನ ಪ್ಲಾನ್ ನಿನಗೆ ಗೊತ್ತು. -ಹನ್ನಾ, ನೀನು ಅವನ ವಿರುದ್ಧ ಹೋಗ್ತಿಯಾ?
ನಾನು ಟೈಲರ್ ವಿರುದ್ಧ ಹೋಗಲ್ಲ, ಯಾಕಂದ್ರೆ ನನ್ನ ಜೀವವೇ ಪಣಕ್ಕಿದೆ ಅನ್ನಿಸುತ್ತೆ.
ಹನ್ನಾಗೆ ಒದೆ. ಎಲ್ಲರೂ ಅವಳ ವಿರುದ್ಧ ಹೋಗೋಣ.
ಅವಳನ್ನ ಔಟ್ ಮಾಡಿದ್ರೆ, ಹೆಚ್ಚು ಚಾನ್ಸ್ ಸಿಗುತ್ತೆ.
ನೀನವಳನ್ನ ಔಟ್ ಮಾಡದಿದ್ರೆ, ನಾನು ಔಟ್ ಆಗಬಹುದು, ಅರ್ಥಾಯ್ತು ಅನ್ಕೋತೀನಿ.
ಈ ರೌಂಡ್ ಸೇಫ್ ಆಗಿ ಆಡಿ, ಅವರು ಮಾತು ಉಳಿಸಿಕೊಳ್ತಾರಾ ಅಂತ ನೋಡಬೇಕು.
ಟೈಲರ್, ಹನ್ನಾ ವಿರುದ್ಧ ಹೋಗು.
-ಅವಳು ನಿನ್ನ ವಿರುದ್ಧ ಬರಲ್ಲ. -ಹಾಗಾದ್ರೆ ನಿನ್ನ ಗುರಿ ಯಾರು, ಹನ್ನಾ?
ನಾನು ಬ್ರೆಟ್ಗೆ ಅವನ ವಿರುದ್ಧ ಹೋಗಲ್ಲ ಅಂತ ಮುಂಚೆ ಹೇಳಿದ್ದೆ,
ಆದ್ರೆ, ಅದು ಅವನು ನನ್ನ ವಿರುದ್ಧ ಬರೋದಕ್ಕಿಂತ ಮುಂಚೆ.
ಈಗ ನಾನು ಮಾಡೋದೇ ಸರಿ ಅನಿಸುತ್ತೆ.
ಅವಳು ಒಂದು ಹೃದಯಕ್ಕೆ ಹೊಡೆದರೆ, ಆಟ ಮುಗೀತು.
ನನ್ನ ಹೃದಯಕ್ಕೆ ಹೊಡಿಬೇಡ, ಹನ್ನಾ.
-ಈಗ ಆಗಸ್ಟ್ನ ಸರದಿ. -ಹನ್ನಾ.
ಹನ್ನಾ ವಿರುದ್ಧನಾ?
ನಾನು ಕೆಲವು ರೌಂಡ್ ಆಡಲ್ಲ.
ಜ್ಯಾಕ್ನನ್ನು ಹೊರಹಾಕಿದ್ದಕ್ಕೆ ನಿನಗೆ ಅಪರಾಧಿ ಪ್ರಜ್ಞೆ ಕಾಡ್ತಿದ್ಯಾ?
ಹೌದು, ಖಂಡಿತ ಕಾಡ್ತಿದೆ. ನಾವೆಲ್ಲರೂ ಮನುಷ್ಯರು, ನಮಗೂ ಮನಸ್ಸಿದೆ ಮತ್ತು…
ಆದ್ರೆ, ನೀನು ಮನೆಗೆ ಹೋಗ್ಬೇಕು ಇಲ್ಲಾ ಅವರಲ್ಲಿ ಒಬ್ಬರು ಹೋಗ್ಬೇಕು.
ಟೈಲರ್, ಕೋರಿಗೆ ನಮ್ಮ ಜೊತೆ ಸೇರಕ್ಕೆ ಹೇಳಿಬಿಡೋಣವಾ?
-ನಮ್ಮ ಜೊತೆ ಸೇರಲೇಬೇಕು ಅಂತ ಹೇಳಿಬಿಡೋಣ್ವಾ? -ಸರಿ ಅನಿಸಿದ್ದನ್ನು ಮಾಡು, ಮಗ.
ಅವನು ಸುಮ್ಮನೆ ಹಾಗೆ ಕೂತ್ಕೊಂಡ್ರೆ, ನಮ್ಮ ಮೂವರಿಗೂ ಅಪಾಯ ಆಗುತ್ತೆ.
ಅವಳು ನಿನ್ನ ಮೇಲೆ ಬರಬಹುದು.
-ಕೋರಿ, ನೀನು ಆಡಲೇಬೇಕು ಕಣೋ. -ಹಾ, ಆಡ್ತಿದ್ದೀನಿ. ನಾನೀಗ ಆಡಲೇಬೇಕು.
ಹನ್ನಾ, ನಿನ್ನ ಟಾರ್ಗೆಟ್ ಮಾಡ್ತಿರೋ ಮೂವರ ಜೊತೆ ನಾನು ದ್ವೇಷ ಕಟ್ಟಿಕೊಳ್ಳೋದು ಬೇಡ ಅಂದ್ರೆ,
ನಾನು… ನಾನು ಅವರ ಜೊತೆ ಕೈಜೋಡಿಸಲೇಬೇಕಾಗುತ್ತೆ.
ನಂಬು ಹನ್ನಾ, ಹೀಗೆ ಮಾಡೋಕೆ ಇಷ್ಟ ಇಲ್ಲ. ನಿಜವಾಗ್ಲೂ, ನಾನು ಮಾತು ಕೊಟ್ಟಿದ್ದೆ.
ನಿನ್ನ ನಂತರ ನನ್ನ ಸರದಿ ಬಂದ್ರೆ, ನಿನ್ನ ಮೇಲೆ ಹೋಗಲ್ಲ.
ಮೂವರು ಅತ್ಯಂತ ಬಲಿಷ್ಠ ಆಟಗಾರರು, ಆಟದಲ್ಲಿ ಉಳಿದ ಬುದ್ಧಿವಂತೆಯ ವಿರುದ್ಧ ಇದ್ದಾರೆ.
ಇದು ಆಟ, ಇದರಲ್ಲಿ ವೈಯಕ್ತಿಕ ಏನೂ ಇಲ್ಲ ಅಂತ ನನಗೆ ಗೊತ್ತು,
ಆದರೂ ತುಂಬಾ ಬೇಜಾರಾಗುತ್ತೆ.
ಕೋರಿ, ನಾನಿನ್ನೊಂದು ಮಾತು ಹೇಳ್ತೀನಿ.
ನಮಗೆ ಮುಂದೆ ಇನ್ನೂ ಹೆಚ್ಚು ಚಾಲೆಂಜ್ಗಳು ಇರುತ್ತವೆ,
ಮತ್ತು ನಿನಗೆ ನಿಜವಾಗಿಯೂ ಐದು ಮಿಲಿಯನ್ ಗೆಲ್ಲಲೇಬೇಕು ಅಂತಿದ್ರೆ,
ಕಡಿಮೆ ಅಪಾಯಕಾರಿ ಅಂತ ನೀನು ಅನ್ಕೊಂಡಿರೋರ ಜೊತೆ ಮುಂದುವರಿಯೋಕೆ ಇಷ್ಟ ಪಡ್ತೀಯಾ?
ಇದು ನಿಜಕ್ಕೂ ಒಂದು ಸ್ವಾರಸ್ಯಕರವಾದ ಮಾತು. ದೊಡ್ಡ ಸ್ಪರ್ಧಿಯನ್ನ ತೆಗೆಯೋ ಅವಕಾಶವಿದ್ದಾಗ,
ಅವಳನ್ನ ಯಾಕೆ ಹೊರಹಾಕ್ಬೇಕು?
ಶುರು ಮಾಡು, ಕೋರಿ.
ಮತ್ತು ಆ ಹಂತಕ ವಾಪಸ್ ಬಂದಿದ್ದಾನೆ.
-ಆಡಲೇಬೇಕು. -ಸ್ವಲ್ಪದರಲ್ಲೇ ಬೀಳ್ತಿತ್ತು.
ನಾನು ಹನ್ನಾ ವಿರುದ್ಧ ಹೋಗಲ್ಲ, ಯಾಕಂದ್ರೆ ನಾನವಳಿಗೆ ಮಾತು ಕೊಟ್ಟಿದ್ದೀನಿ.
ಕೊಟ್ಟ ಮಾತಿಗೆ ತಪ್ಪದೇ ಇರೋದು ಎಲ್ಲಕ್ಕಿಂತ ಮುಖ್ಯ.
-ಇನ್ನೊಂದು ಸಲ ನನಗೆ ಒದ್ರೆ… -ಗೊತ್ತು. ನನಗೆ ಗೊತ್ತು.
ನಾನು ನಿನಗೆ ಒದಿತೀನಿ. ಟೈಲರ್ ಕೂಡ ಬಹುಶಃ ನಿನಗೇ ಒದೀತಾನೆ.
ಈ ಸಲ ನಿನ್ನ ಸುಮ್ಮನೆ ಬಿಡ್ತಿದ್ದೀನಿ.
ನಾನು ಹನ್ನಾ ವಿರುದ್ಧ ಹೋಗ್ತೀನಿ.
ನನ್ನ ಕಾರಣ ಹೇಳಿದ್ದೀನಿ, ನಿನ್ನ ಮುಖ ನೋಡಿ ಸುಳ್ಳು ಹೇಳ್ತಿಲ್ಲ, ಗೊತ್ತಾ?
ನಿನಗೆ ಸರಿ ಅನಿಸೋದನ್ನ ಮಾಡು.
ನನ್ನ ಪಾಲಿಗೆ ಇದು ಅತ್ಯಂತ ಬುದ್ಧಿವಂತಿಕೆಯ ನಡೆ.
ಟೈಲರ್, ನೀನು ಒದಿತಾನೇ ಇರಬೇಕು.
ಹನ್ನಾಳ ಮೇಲೆ ಗುರಿ ಇಡು. ನಾವೆಲ್ಲರೂ ಇಡುತ್ತೇವೆ.
ಹನ್ನಾ ಮೇಲೆ ಹೋಗು, ದಯವಿಟ್ಟು.
ಯಾರನ್ನಾದ್ರೂ ಹೊರಹಾಕಕ್ ನೋಡ್ತೀಯಾ?
ನಾನು ಪ್ರಯತ್ನ ಪಡ್ತೀನಿ…
ಟೈಲರ್.
ಹನ್ನಾ ವಿರುದ್ಧ. ನನ್ನನ್ನು ಕ್ಷಮಿಸು, ಹನ್ನಾ.
ವಾವ್. ಅವಳ ಕಡೆಯಿಂದ ಪ್ರಚೋದನೆ ಇಲ್ಲದಿದ್ದರೂ ಕೂಡ.
ಹಾಗಾದ್ರೆ ಟೈಲರ್,
ನೀನು ಮ್ಯಾಪ್ನ ಆ ತುತ್ತ ತುದಿಯಲ್ಲಿರೋ ಜಾಗಕ್ಕೆ ಗುರಿ ಇಡ್ತಿದ್ದೀಯ,
-ಇರೋದ್ರಲ್ಲೇ ಅತಿ ದೂರದಲ್ಲಿರೋ ವ್ಯಕ್ತಿಗೆ? -ಹೌದು. ನಾನು ಪ್ರಯತ್ನಿಸ್ತೀನಿ.
ಅಯ್ಯೋ ದೇವರೇ.
ಇಡೀ ತಂಡವೇ ನಿಮ್ಮ ವಿರುದ್ಧ ಗುಂಪು ಕಟ್ಟಿದಾಗ ಆಗುವ ಅನುಭವ ತುಂಬಾನೇ ಕೆಟ್ಟದ್ದು.
ಇದೇನಾ ಆ ಶಾಟ್, ಟೈಲರ್? ಇದೇನಾ ನಿರ್ಣಾಯಕ ಶಾಟ್?
ಓ ದೇವರೇ.
ಧನ್ಯವಾದಗಳು. ಧನ್ಯವಾದಗಳು. ಧನ್ಯವಾದಗಳು. ಧನ್ಯವಾದಗಳು, ಟೈಲರ್.
ಈ ಆಟದಲ್ಲಿ ನನ್ನ ಪ್ರಾಣವನ್ನು ನೀನೇ ಉಳಿಸಿದ್ದು.
ಕ್ಷಮಿಸು, ಮಗಾ.
ಹೀಗೆ ಯಾಕೆ ಆಗಬೇಕಿತ್ತು ಗೊತ್ತಿಲ್ಲ. ಅಂದ್ರೆ, ನಾವು ಗೇಮ್ ಪೂರ್ತಿ ಒಟ್ಟಿಗೆ ಇದ್ವಿ.
-ನೀನು ಹೀಗೆ ಮಾಡ್ತೀಯ ಅಂತ ಅನ್ಕೊಂಡಿರ್ಲಿಲ್ಲ. -ಕ್ಷಮಿಸು.
ನೀನು ಯಾಕೆ ಹಾಗೆ ಮಾಡಿದೆ ಅಂತ ನನಗೆ ಗೊತ್ತಿಲ್ಲ. ನಿಜವಾಗ್ಲೂ ಗೊತ್ತಿಲ್ಲ.
ನನಗೆ, ನನಗೆ ಏನೂ ಅನ್ನಿಸ್ತಾ ಇಲ್ಲ. ನಾನು ಆಘಾತದಲ್ಲಿದ್ದೀನಿ ಅಷ್ಟೇ.
ನಾವೆಲ್ಲ ಹನ್ನಾಳನ್ನೇ ಟಾರ್ಗೆಟ್ ಮಾಡಿದ್ದು ನೋಡಿ ನನಗೆ ಪಾಪ ಅನಿಸ್ತು, ಗೊತ್ತಾ?
ಅದಕ್ಕೆ, ಸ್ವಲ್ಪ ಬದಲಾಯಿಸೋಣ ಅಂದ್ಕೊಂಡೆ.
ನಾನು ಮನೆಗೆ ಹೋಗುವಾಗ ಜೇಬಲ್ಲಿ ಏನಾದ್ರೂ ಇರುತ್ತೆ ಅಂತ ಆಸೆ ಇಟ್ಕೊಂಡಿದ್ದೆ.
ಆದ್ರೆ, 41 ದಿನಗಳ ನಂತರ ಬರಿಗೈಯಲ್ಲಿ ಮನೆಗೆ ಹೋಗೋದು ತುಂಬಾ ಬೇಜಾರಾಗುತ್ತೆ.
ಆದ್ರೆ ಮಜಾ ಇತ್ತು, ಮಚ್ಚಾ. ಒಳ್ಳೆ ನೆನಪುಗಳಿವೆ, ದೋಸ್ತ್. ನಾನು ಮರೆಯಲ್ಲ,
ನಾವಿಬ್ಬರೂ ಒಟ್ಟಿಗೆ ಕಳೆದ ಸಮಯವನ್ನೆಲ್ಲ, ಮಚ್ಚಾ. ಸಖತ್ ಮಜಾ ಇತ್ತು.
ನೀನು ಒಳ್ಳೆ ವ್ಯಕ್ತಿ. ನೀನೇ ಗೆಲ್ಲಬೇಕು ಅಂತ ಆಶಿಸ್ತೀನಿ.
-ಸಾರಿ, ಬ್ರೋ. -ಪರವಾಗಿಲ್ಲ ಬಿಡು. ಅಂದ್ರೆ…
-ಸಾರಿ. -ಹೂಂ.
ಮಗಾ, ನೀನು ಈ ಗೇಮ್ ಗೆದ್ದುಬಿಡ್ತಿದ್ದೆ.
ನಾನು ಗೆಲ್ಲೋಕೆ ಇರೋ ಒಂದೇ ದಾರಿ ಅಂದ್ರೆ ನೀನು ಇದರಲ್ಲಿ ಇಲ್ಲದೆ ಇರೋದು. ಹೌದು.
ಸಾರಿ, ಮಗಾ.
-ಪರವಾಗಿಲ್ಲ, ಬ್ರೋ. ನಮ್ಮಿಬ್ರ ಮಧ್ಯೆ ಏನಿಲ್ಲ. -ನಾನು ನಿನಗೆ ಹೇಳಿದ್ದೆ.
ನಮ್ಮಿಬ್ರ ಮಧ್ಯೆ ಏನಿಲ್ಲ.
ನೀನೇ ಗೆಲ್ಲಬೇಕು ಅಂತ ಆಸೆ. ಈಗಲೂ ಅದೇ ಆಸೆ.
ನೀನೇ ನನ್ನ ಫೇವರಿಟ್, ನೀನೇ ಗೆಲ್ಲಬೇಕು, ಮಚ್ಚಾ.
ಸಾರಿ, ಬ್ರೋ.
ಪರವಾಗಿಲ್ಲ ಬಿಡು, ಮಗಾ.
-ಸರಿನಾ? ಒಳ್ಳೆಯದಾಗಲಿ. -ನಿನ್ನ ಸೋಲಿಸೋಕೆ ಆಗಲಿಲ್ಲ.
ಅದು ನಿನ್ನ ದೊಡ್ಡತನ.
ಇದು ಸತ್ಯ.
ಸೂಚನೆ ಸಿಕ್ಕಿದ ತಕ್ಷಣ.
ಲವ್ ಯೂ, ಮಚ್ಚಾ.
ಅವನನ್ನ ಕಳಿಸಿ.
ಅದನ್ನು ಸರಿಸು. ಹೋಗು, ಹೋಗು, ಹೋಗು! ಹೊಡಿ, ಹೊಡಿ!
ತುಂಬಾ ಚೆನ್ನಾಗಿ ಆಡಿದೆ, ಆಗಸ್ಟ್!
ಎರಡನೇ ಅತಿ ಹೆಚ್ಚು ವೋಟು ಸಿಕ್ಕಿದ್ದು ಯಾರಿಗೆ? ಅದು ಆಗಸ್ಟ್ಗೆ. ಇದರೊಂದಿಗೆ,
ನಿಮ್ಮ ನಾಲ್ವರಿಗೆ ಐದು ಮಿಲಿಯನ್ ಡಾಲರ್ ಗೆಲ್ಲುವ 25 ಪರ್ಸೆಂಟ್ ಚಾನ್ಸ್ ಇದೆ,
ನೀವೇ ಅಧಿಕೃತವಾಗಿ ಅಂತಿಮ ನಾಲ್ಕು ಆಟಗಾರರು.
ಈಗ ನಾವು ಧೈರ್ಯವಾಗಿ ಹೇಳಬಹುದು,
"ಬೀಸ್ಟ್ ಗೇಮ್ಸ್" ಯಾವ ಹಂತಕ್ಕೆ ತಲುಪಿದ್ದೇವೆ ಅಂದರೆ
ಕೊನೆಯದಾಗಿ ಉಳಿದುಕೊಂಡಿದ್ದ ಮೈತ್ರಿಕೂಟಗಳು ಕೂಡ ಮುರಿದುಬಿದ್ದಿವೆ.
ಉಳಿದಿರುವ ಆಟಗಾರರು 4
ಹೇಗನಿಸುತ್ತಿದೆ?
ಗೊತ್ತಾ, ನನಗೆ ತುಂಬಾನೇ ಬೇಜಾರಾಗಿದೆ.
ಅದು ಕಷ್ಟದ ನಿರ್ಧಾರವಾಗಿತ್ತು. ಅವನು ಇಲ್ಲಿನ ನನ್ನ ಒಳ್ಳೇ ಸ್ನೇಹಿತರಲ್ಲಿ ಒಬ್ಬ.
ನಿಜವಾಗ್ಲೂ ತುಂಬಾ ಬೇಜಾರಾಯ್ತು.
ನಾವೆಲ್ಲರೂ ಹನ್ನಾಳನ್ನೇ ಟಾರ್ಗೆಟ್ ಮಾಡ್ತಿದ್ವಿ, ಆದರೆ ಅವಳು ಕಣ್ಣೀರು ಹಾಕಿದ್ದನ್ನು ನೋಡಿದ್ಮೇಲೆ,
ಆಗಲೇ, ಆಗಲೇ ನಾನು ನನ್ನ ನಿರ್ಧಾರ ಮಾಡಿದ್ದು.
ಅವಳಿಗೆ ಹೀಗೆ ಮಾಡ್ತಾ ಇರೋದು ಸರಿ ಅಲ್ಲ ಅಂತ ನನಗೆ ನಾನೇ ಹೇಳಿಕೊಂಡೆ.
ಮನೇಲಿ ಚಿಕ್ಕ ಮಕ್ಕಳಿದ್ದಾರೆ, ಗೊತ್ತಾ,
ಅವರು ಇದನ್ನು ನೋಡ್ತಾರೆ, ನಾನು ಅವರಿಗೆ ಒಳ್ಳೆ ಆದರ್ಶವಾಗಿರಬೇಕಲ್ವಾ?
ಅಬ್ಬಾ.
ಮತ್ತು, ಅವರು ಯಾವಾಗಲೂ, ಅಂದ್ರೆ, ದುರ್ಬಲರ ಪರ ನಿಲ್ಲಬೇಕು ಅಂತ ನಾನು ಬಯಸುತ್ತೇನೆ,
ಸಹಾಯ ಬೇಕಾಗಿರುವವರ ಪರ, ಕಷ್ಟದಲ್ಲಿರುವವರ ಪರ ನಿಲ್ಲಬೇಕು.
ನಾನು ಬೆಳೆದು ಬಂದದ್ದೂ ಹಾಗೇನೇ
-ಅಬ್ಬಾ (ಟೈಲರ್). -ಮತ್ತು ಅಲ್ಲಿ ನಾನು ಅದನ್ನೇ ಮಾಡಬೇಕಾಗಿತ್ತು.
ದುರದೃಷ್ಟವಶಾತ್, ಈ ಆಟದಲ್ಲಿ ಇಬ್ಬರು ಮನೆಗೆ ಹೋಗಬೇಕಾಯ್ತು.
ಇದನ್ನು ಊಹಿಸಿರಲಿಲ್ಲ. ಆಗಸ್ಟ್ ಒಳ್ಳೆ ಸ್ಪರ್ಧಿ. ಮತ್ತು ಟೈಲರ್ ಹೇಳಿದ್ದು ಸರಿನೇ.
ಅವನೇ ಇದನ್ನು ಗೆದ್ದುಬಿಡುತ್ತಿದ್ದ.
ಈ ನಾಲ್ಕು ಆಟಗಾರರು ಇಲ್ಲಿಯವರೆಗೆ ಎದುರಿಸಿದ, ಬಹುಶಃ ಅತಿ ಕಠಿಣವಾದ ಸವಾಲಿನ ನಂತರ,
ಅವರು ಮೊದಲ ಎಪಿಸೋಡ್ನಲ್ಲಿ ರೆಕಾರ್ಡ್ ಮಾಡಿದ್ದ ಸಂದೇಶಗಳನ್ನು ಅವರಿಗೆ ಕೇಳಿಸಿದೆವು,
ಅವರಿಲ್ಲಿ ಯಾಕಿದ್ದಾರೆ ಅಂತ ಅವರಿಗೆ ನೆನಪಿಸಲು.
ನಿನಗೆ ಸುಸ್ತಾಗಿದೆ ಅಂತ ಗೊತ್ತು, ಆದ್ರೆ ಕೇಳು, ನೀನು ಮುಂದುವರೆಯಲೇಬೇಕು.
ನಿನ್ನಿಂದಾದ ಎಲ್ಲ ಪ್ರಯತ್ನವನ್ನೂ ಮಾಡಬೇಕು. ಯಾರಿಗೋಸ್ಕರ ಇದೆಲ್ಲ ಮಾಡ್ತಿದ್ದೀಯಾ ಅಂತ ಯೋಚಿಸು.
ನಿಂಗಿರೋ ಆ ಮೂರು ಮುದ್ದಾದ ಗಂಡು ಮಕ್ಕಳ ಬಗ್ಗೆ ಯೋಚಿಸು.
ನೀನು ಅವರಿಗೋಸ್ಕರ ಇದನ್ನು ಮಾಡಲೇಬೇಕು. ನೀನು ಅವರಿಗೆ ಒಂದು ಉತ್ತಮ ಜೀವನ ಕೊಡಬೇಕು.
ಅವರು ಬಯಸುವ, ಆಸೆಪಡುವ ಎಲ್ಲವನ್ನೂ ನೀನು ಅವರಿಗೆ ಕೊಡಬೇಕು,
ವಿಶೇಷವಾಗಿ ನಿನ್ನ ಹೆಂಡತಿಗಾಗಿ, ಕೋರಿ. ಅವಳು ಮಾಡಿದ ತ್ಯಾಗಗಳ ಬಗ್ಗೆ ಯೋಚಿಸು.
ಅವಳೇ ನಿನಗೆ ಎಲ್ಲಕ್ಕಿಂತ ಮುಖ್ಯ. ಅವಳೇ ನಿನ್ನ ಶಕ್ತಿ, ಅವಳೇ ನಿನ್ನ ಆಧಾರಸ್ತಂಭ.
ಎಂದಿಗೂ ಬಿಟ್ಟುಕೊಡಬೇಡ, ಸೋಲೊಪ್ಪಿಕೊಳ್ಳಬೇಡ.
ನಿನ್ನ ಸರ್ವಸ್ವವನ್ನೂ ನೀಡು. ಅರ್ಥವಾಯ್ತಾ?
ಹೇಗಿದ್ದೀಯಾ, ಮಗಾ?
ನೀನು ಇಲ್ಲಿದ್ದೀಯ. ಇಷ್ಟು ದೂರ ಬರ್ತೀಯ ಅನ್ಕೊಂಡಿರಲಿಲ್ಲ, ಅಲ್ವಾ?
ನಿನಗೆ ಮಾರ್ಚ್ನಲ್ಲಷ್ಟೇ ನಿಶ್ಚಿತಾರ್ಥ ಆಯ್ತು. ಅವಳನ್ನು ಬಿಟ್ಟು ಬರುವುದು ಕಷ್ಟ.
ನಿನಗಾಗಿ ಅಮಾಂಡ ಎಷ್ಟು ತ್ಯಾಗ ಮಾಡಿದ್ದಾಳೆ ಅಂತ ನಿನಗೆ ಗೊತ್ತು.
ಆ ಹಣದಿಂದ ಏನು ಮಾಡಬೇಕೆಂಬ ಯೋಜನೆಯೊಂದಿಗೆ ನೀನು ಬಂದಿರಲಿಲ್ಲ.
ಗೆಲ್ಲೋದು ಸಾಧ್ಯ ಅಂತ ನೀನು ಅಂದುಕೊಂಡಿರಲಿಲ್ಲ. ಆ ಹಣ ನಿನಗೆ ಏನು ನೀಡಬಲ್ಲದು ಗೊತ್ತಾ?
ಮನೆ ತಗೋಬಹುದು, ಮಕ್ಕಳನ್ನು ಮಾಡಿಕೊಳ್ಳಬಹುದು, ಅಮಾಂಡಳ ಸಾಲ ತೀರಿಸಬಹುದು.
ಸುಮ್ಮನೆ ನಿಲ್ಲಲು ಇಲ್ಲಿಯವರೆಗೂ ಬಂದಿಲ್ಲ. ಹೋರಾಟ ಮುಂದುವರಿಸು.
ಒಮ್ಮೆ ನೆನಪಿಸಿಕೋ,
ಆ ಬ್ಲಾಕ್ಗಳ ಮೊದಲನೇ ಚಾಲೆಂಜ್ನಲ್ಲಿ ನಿನಗೆ ಹೇಗೆ ಅನಿಸಿತ್ತು ಅಂತ,
ಮತ್ತೆ ನಿನಗೆ ಎಷ್ಟು ಭಯ ಆಗಿತ್ತು ಅಂತ.
ಆದರೆ ಹೇಗೋ, ಒಂದಾದ ಮೇಲೊಂದು ಹೋರಾಟ ಮಾಡಿ, ನೀನು ಕೊನೆವರೆಗೂ ಬಂದಿದ್ದೀಯ.
ಅದರ ಬಗ್ಗೆ ಯೋಚಿಸು, ಅದನ್ನು ನೆನಪಲ್ಲಿಟ್ಟುಕೋ,
ಮತ್ತೆ ಈ ಎಲ್ಲಾ ಅನುಮಾನ, ಭಯದ ನಡುವೆಯೂ ಆತ್ಮವಿಶ್ವಾಸದಿಂದ ಇರು.
ನೀನು ಸೇರಿದಂತೆ, ಹೊರಗಿನ ಪುಟ್ಟ ಹುಡುಗಿಯರಿಗಾಗಿ ನೀನು ಇದನ್ನು ಮಾಡುತ್ತಿದ್ದೀಯ,
ಯಾರಿಗೆ ತಾವು ಅಷ್ಟೊಂದು ಯೋಗ್ಯರಲ್ಲ ಅಥವಾ ತಮಗೆ ಬೆಂಬಲ ಇಲ್ಲ ಅಂತ ಅನಿಸುತ್ತದೆಯೋ ಅವರಿಗಾಗಿ.
ನೀನೆಂದೂ ಸೋಲೊಪ್ಪಬಾರದು ಅಂತ ನಿನಗೆ ಗೊತ್ತಿರಬೇಕು,
ಮತ್ತೆ ನಿನ್ನ ಶ್ರೇಷ್ಠ ಪ್ರಯತ್ನವೇ ಸಾಕು.
ಟೈಲರ್, ಎಲ್ಲಿಂದ ಬಂದಿದ್ದೀಯ ನೋಡು ಕಣೋ. ಎಷ್ಟು ದೂರ ಬಂದಿದ್ದೀಯ ನೋಡು.
ಇಲ್ಲಿಗೆ ಬರಲು ಏನೆಲ್ಲಾ ಮಾಡಿದ್ದೀಯ.
ಏನೇ ಆಗಲಿ, ನಾವು ಇಷ್ಟು ದಿನ ನಮಗೆ ನಾವೇ ಇದನ್ನೇ ಹೇಳಿಕೊಳ್ಳುತ್ತಾ ಬಂದಿರುವುದು.
ನೀನು ತುಂಬಾ ಹತ್ತಿರ ಇದ್ದೀಯ. ಈಗ ಬಿಟ್ಟುಕೊಡಬೇಡ. ಇದು ಕಷ್ಟ ಅಂತ ಗೊತ್ತು,
ತುಂಬಾ ದಿನಗಳಿಂದ ನಿನ್ನ ಕುಟುಂಬದಿಂದ ದೂರ ಇದ್ದೀಯ.
ನಿನ್ನ ಹೆಂಡತಿಯನ್ನು ಚೆನ್ನಾಗಿ ನೋಡಿಕೊಳ್ಳಬೇಕು, ಮತ್ತೆ ನಿನ್ನ ಮಕ್ಕಳಿಗೆ ಒಳ್ಳೆಯ ಜೀವನ ಕೊಡಬೇಕು.
ಆ ಹಣ ನಿನಗೆ ಮತ್ತೆ ನಿನ್ನ ಕುಟುಂಬಕ್ಕೆ ಏನೆಲ್ಲಾ ಮಾಡುತ್ತದೆ ಅನ್ನೋದನ್ನು ನೆನಪಿಸಿಕೋ.
ಗಮನವಿಟ್ಟು ಆಡು, ಆ ಸಂಬಂಧಗಳನ್ನು ಬೆಳೆಸುತ್ತಿರು, ಒಳ್ಳೆಯ ವ್ಯಕ್ತಿಯಾಗಿ ಇರು,
ಅದರಿಂದ ಮುಂದಕ್ಕೆ ಒಳ್ಳೆಯದಾಗುತ್ತದೆ, ಕಣೋ.
ಲವ್ ಯು, ಮಗಾ.
ನೀವು ನಾಲ್ಕು ಜನರಿಗೆ ಐದು ಮಿಲಿಯನ್ ಡಾಲರ್ಗಳನ್ನ ಗೆಲ್ಲುವುದಕ್ಕೆ 25 ಪ್ರತಿಶತ ಚಾನ್ಸ್ ಇದೆ,
ಮತ್ತೆ ನೀವೇ ಅಧಿಕೃತವಾಗಿ ಟಾಪ್ ಫೋರ್.
ಈಗ ಒಂದು ತಿಂಗಳ ಹಿಂದಿನ ನಿಮ್ಮ ಜೊತೆ ನೀವೇ ಮಾತನಾಡಿದ್ದಾಯಿತು,
ಮುಂದಿನ ಆಟಕ್ಕೆ ಹೋಗಿ ನಿಮ್ಮಲ್ಲಿ ಇನ್ನೊಬ್ಬರನ್ನು ಎಲಿಮಿನೇಟ್ ಮಾಡೋಣ ಎನ್ನುತ್ತೇನೆ.
ಈ ಇಡೀ ಸೀಸನ್ನ ಥೀಮ್ ಸ್ಟ್ರಾಂಗ್ ವರ್ಸಸ್ ಸ್ಮಾರ್ಟ್,
ಮತ್ತು ಈ ಆಟ ಕೂಡ ನಿಖರವಾಗಿ ಅದರ ಬಗ್ಗೆಯೇ ಆಗಿದೆ.
ಮತ್ತೆ ಟಾಪ್ ತ್ರೀಗೆ ಹೋಗಬೇಕಾದರೆ, ನಿಮಗೆ ಎರಡೂ ಬೇಕಾಗುತ್ತದೆ. ರೆಡೀನಾ?
-ರೆಡಿ. -ಕಂಬಗಳನ್ನು ಕೆಳಗೆ ಇಳಿಸಿ.
-ತಮಾಷೆ ಮಾಡುತ್ತಿದ್ದೀರಾ? -ಅಲ್ಲಿ ಮೇಲೆ ಒಂದು ಬಟನ್ ಇದೆ.
-ಬಟನ್ನಾ? -ಇವು ನಿಮಗೆಲ್ಲಾ ನೆನಪಿದೆಯಾ?
-ಹೌದು. -ಹೌದು.
ಒಂದು ಕ್ಷಣದಲ್ಲಿ, ನಾನು 16-ಬ್ಲಾಕ್ ಪ್ಯಾಟರ್ನ್ ಜೋಡಿಸಿ ಮುಗಿಸಿದಾಗ,
ನಿಮ್ಮ ವೇದಿಕೆಗಳು ಕೆಳಗೆ ಬೀಳುತ್ತವೆ,
ಮತ್ತೆ ನೀವು ಕಂಬಗಳಲ್ಲಿ ನೇತಾಡುತ್ತೀರ.
ಈ ಬಟನ್ನಲ್ಲಿರುವ ಟ್ವಿಸ್ಟ್ ಏನು ಅಂತ ಯೋಚಿಸುತ್ತಿದ್ದೇವೆ.
ಯಾರು ಮೊದಲು ತಮ್ಮ ಬಟನ್ ಮುಟ್ಟುತ್ತಾರೋ ಪ್ಲಾಟ್ಫಾರ್ಮ್ಗಳನ್ನು ಮೇಲೆತ್ತುತ್ತಾರೆ,
ಮತ್ತೆ ಇಲ್ಲಿಗೆ ಬಂದು 16-ಬ್ಲಾಕ್ ಪ್ಯಾಟರ್ನ್ ನೆನಪಿನಿಂದ ಜೋಡಿಸಬೇಕು.
ಹಾಗೇನಾದರೂ ಮಾಡಿದರೆ,
ಯಾರನ್ನು ಎಲಿಮಿನೇಟ್ ಮಾಡಬೇಕು ಅಂತ ಆಯ್ಕೆ ಮಾಡೋ ಅವಕಾಶ ಸಿಗುತ್ತೆ.
ಆದರೆ ನೀವು ಅದನ್ನು ತಪ್ಪಾಗಿ ಜೋಡಿಸಿದರೆ, ನೀವೇ ಎಲಿಮಿನೇಟ್ ಆಗುತ್ತೀರ,
-ಮತ್ತು ಉಳಿದ ಮೂವರು ಮುಂದೆ ಹೋಗುತ್ತಾರೆ. -ಅಯ್ಯೋ ದೇವರೇ!
-ವಾವ್! -ಹಮ್ಮಯ್ಯ!
ಈ ಸೀಸನ್ನ ಇಡೀ ಥೀಮ್ ಇದೇ. ನೀವು ಇದನ್ನು ಶಕ್ತಿಯ ಆಟವನ್ನಾಗಿಸಬಹುದು,
ಕಂಬದ ಮೇಲೆ ಯಾರು ಹೆಚ್ಚು ಹೊತ್ತು ಇರುತ್ತಾರೆ ನೋಡಬಹುದು,
ಅಥವಾ ಬುದ್ಧಿವಂತಿಕೆಯ ಆಟವನ್ನಾಗಿಸಬಹುದು. ಅದನ್ನು ನೆನಪಿಡಿ, ಎಲ್ಲವನ್ನೂ ಪಣಕ್ಕಿಡಿ,
ಮತ್ತೆ ಆ ಪ್ಯಾಟರ್ನ್ ಅನ್ನು ಕಟ್ಟಲು ಪ್ರಯತ್ನಿಸಿ. ನೀವೆಲ್ಲಾ ಒಟ್ಟಿಗೆ ಕೆಲಸ ಮಾಡಬಾರದು ಅಂತೇನಿಲ್ಲ.
ನೀವು ರಿಸ್ಕ್ ತೆಗೆದುಕೊಳ್ಳುವಿರೇ?
ಬಹುಶಃ ಬೇರೆಯವರು ದಾರಿ ತಪ್ಪಿಸುವುದಿಲ್ಲ ಎಂದು ನಂಬಬೇಕಾಗಬಹುದು.
ಅಥವಾ ಸುಮ್ಮನೆ ನೇತಾಡುತ್ತಾ, ಅವರು ತಪ್ಪು ಮಾಡಲಿ ಅಂತ ಪ್ರಾರ್ಥಿಸಬಹುದು.
ನೀವೇನಂತೀರಾ?
ಪ್ಯಾಟರ್ನ್ ಪ್ರಯತ್ನಿಸುತ್ತೀರಾ, ಅಥವಾ ಸುಮ್ಮನೆ ನೇತಾಡುತ್ತೀರಾ?
ನಾನು ಕಂಬಕ್ಕೆ ನೇತಾಡುವುದನ್ನೇ ಇಷ್ಟಪಡುತ್ತೇನೆ,
ಬಲ ಪರೀಕ್ಷೆ, ಮೊದಲು ಬಿದ್ದವರು ಸೋತರು.
ಹನ್ನಾ, ಉಳಿದವರಲ್ಲಿ ನೀವು ಒಬ್ಬರೇ ಸ್ಮಾರ್ಟ್ ತಂಡದವರು.
ಪ್ಯಾಟರ್ನ್ ಮಾಡುವುದಕ್ಕೆ ಪ್ರಯತ್ನಿಸುತ್ತೀರಾ?
ಅಂದರೆ, ಸುಮ್ಮನೆ ಎಲಿಮಿನೇಟ್ ಆಗುವ ಬದಲು, ಪ್ರಯತ್ನಿಸಿ ಔಟ್ ಆಗುವುದೇ ವಾಸಿ ಅನಿಸುತ್ತದೆ.
-ನೀವು ಎಲ್ಲಾ 16 ಮಾಡಲಿಕ್ಕೆ ಆಗುತ್ತದೆಯೇ? -16 ಕಷ್ಟ.
-ನಾನು ಸಹಾಯ ಮಾಡುತ್ತೇನೆ. -ನಾವು ಸಹಾಯ ಮಾಡುತ್ತೇವೆ.
ಸಹಾಯ ಮಾಡುವ ಮೂಲಕ ನಿಮ್ಮಲ್ಲೊಬ್ಬರು ನಿಮಗೇ ಹಳ್ಳ ತೋಡಿಕೊಂಡ ಹಾಗೆ.
-ಅದು ನಿಜ. -16-ಬ್ಲಾಕ್ ನೆನಪಿಟ್ಟು, ಬಟನ್ ಒತ್ತುವುದು.
ಪೂರ್ತಿ 16-ಬ್ಲಾಕ್ಗಳ ಪ್ಯಾಟರ್ನ್ ನೆನಪಿಟ್ಟು ಆಮೇಲೆ ಬಟನ್ ಒತ್ತುವುದು.
-ಏನು ಯೋಚಿಸುತ್ತಿದ್ದೀರಾ?-ನಾನೊಬ್ಬಳೇ
16 ಬ್ಲಾಕ್ಗಳನ್ನು ನೆನಪಿಡಲು ಆಗಲ್ಲ ಅನ್ನಿಸುತ್ತಿದೆ.
ಒಂದುವೇಳೆ ನೀವು ಅದಕ್ಕೆ ಹೋಗದೇ ಇದ್ದರೆ, ನೀವು ಎಲಿಮಿನೇಟ್ ಆಗ್ತೀರಾ ಅನ್ಸತ್ತಾ?
ಹೌದು. ನಾನು ಪೂರ್ತಿ ಪ್ಯಾಟರ್ನ್ ನೆನಪಿಟ್ಟುಕೊಂಡು ಹೋಗಿ ಮಾಡ್ಲೇಬೇಕು.
ನಾವು ಒಂದು ಹಳದಿ ಬ್ಲಾಕ್ನಿಂದ ಶುರು ಮಾಡೋಣ. ಎರಡನೇ ಬ್ಲಾಕ್ ನೀಲಿ.
ಮುಂದಿನದು ಹಸಿರು. ಹಳದಿ, ನೀಲಿ, ಹಸಿರು, ಹಸಿರು,
ಕೆಂಪು, ಕೆಂಪು, ಹಳದಿ, ಹಳದಿ, ನೀಲಿ, ಕೆಂಪು, ಹಸಿರು, ಕೆಂಪು.
ಸರಿ, ಇನ್ನೂ ಕಂಬ ಹತ್ತಿಲ್ಲ ಅಂದ್ರೆ ಹತ್ತಿಕೊಳ್ಳಿ.
ನಾನು ಆ 16ನೇ ಬ್ಲಾಕ್ ಅನ್ನು ಇಟ್ಟಾಗ,
ಸರಿಯಾಗಿ ಅದೇ ಟೈಮ್ಗೆ ನಿಮ್ಮ ವೇದಿಕೆಗಳು ಬಿದ್ದು ಹೋಗುತ್ತವೆ.
ನೀವು ಜೋತು ಬೀಳದಿದ್ರೆ, ಈ ಕಂದಕದೊಳಗೆ ಬಿದ್ದು ಔಟ್ ಆಗ್ತೀರ.
ಮತ್ತು ಕೊನೆಯದಾಗಿ, ನೀಲಿ.
ವೇದಿಕೆಗಳನ್ನ ಕೆಳಗೆ ಬೀಳಿಸಿ.
ಈಗ ಆಟ ಶುರು.
ನೀವು ಬೇರೆಯವರನ್ನ ನಂಬ್ತೀರಾ,
ಅಥವಾ ನಿಮ್ಮ ಭವಿಷ್ಯವನ್ನ ನಿಮ್ಮ ಕೈಗೆ ತಗೊಳ್ತೀರಾ?
ಈ ಪ್ಯಾಟರ್ನ್ ಅನ್ನು ನೆನಪಲ್ಲಿಟ್ಟುಕೊಳ್ಳಿ.
ಆದರೆ ಏನೇ ಆದ್ರೂ, ಯಾರಾದ್ರೂ ಒಬ್ಬರು ಎಲಿಮಿನೇಟ್ ಆಗೇ ಆಗ್ತಾರೆ.
ಓಕೆ, ಸರಿ. ನೀನು ಕೆಳಗಿಳಿ. ಇಲ್ಲಿ ಬಾ, ಬ್ರೆಟ್.
ಕೆಲವರು ಅವನಿಗೆ ಸಹಾಯ ಮಾಡ್ತಿದ್ದಾರೆ ಅನ್ನಿಸುತ್ತೆ,
ಯಾಕಂದ್ರೆ ಅಷ್ಟು ಬೇಗ ಎಲ್ಲವನ್ನೂ ನೆನಪಿಡೋಕೆ ಅವನಿಂದ ಸಾಧ್ಯವೇ ಇಲ್ಲ.
ಮುಖ್ಯವಾದ ವಿಷಯ ಏನಂದ್ರೆ, ಪ್ಯಾಟರ್ನ್ ಏನು ಅನ್ನೋದು.
ಅವನು ಅದನ್ನ ಅಧಿಕೃತವಾಗಿ ಲಾಕ್ ಮಾಡಬೇಕು. ಇಲ್ಲಿ ತನಕ ಅವನ ನೆನಪಿನಿಂದಲೇ ಮಾಡ್ತಿದ್ದಾನೆ.
ಯಾರೂ ಅವನಿಗೆ ಸಹಾಯ ಮಾಡಿಲ್ಲ.
ಒಂದು ವೇಳೆ ಇದನ್ನ ಅವನು ಮಾಡಿಬಿಟ್ರೆ, ಅವರಲ್ಲೊಬ್ಬರು 5 ಮಿಲಿಯನ್ ಡಾಲರ್ ಕಳ್ಕೊಳ್ತಾರೆ.
-ಸರಿ. ಎರಡು ಕೆಂಪು. -ವೋ.
ಎರಡು ಕೆಂಪು ಅಂದ್ಯಾ?
ಹೌದು.
-ಓಹ್, ಎರಡು ಕೆಂಪು. ಸರಿ. -ವೋ, ತಡಿ. ಕೋರಿ ಸುಳ್ಳು ಹೇಳ್ಬೋದು.
ಅವನು ಸುಮ್ಮನೆ ಎರಡು ಬಣ್ಣಗಳನ್ನ ಬದಲಾಯಿಸೋದನ್ನ ಯಾರು ತಡೀತಾರೆ?
ಈ ನಗರದಲ್ಲಿ ನಾನು ನಂಬಿದ್ದ ಒಬ್ಬನೇ ವ್ಯಕ್ತಿಯಿಂದ ನನಗೆ ಮೋಸವಾಯ್ತು.
-ಕೋರಿ ತಪ್ಪು ಬ್ಲಾಕ್ ಹೇಳಿದ್ರೆ, ಅವನು ಔಟ್. -ಎರಡು ಹಳದಿ.
-ಎರಡು ಹಳದಿನಾ? -ಎರಡು ಹಳದಿ.
ಹನ್ನಾ, ಈ ಪ್ಲಾನ್ನಲ್ಲಿ ನೀನೂ ಇದ್ದೀಯಾ?
ಇಲ್ಲ.
ಟೈಲರ್ ಒಂದು ಮಾತೂ ಆಡ್ತಿಲ್ಲ. ಅವನು ಪೂರ್ತಿಯಾಗಿ ಕೋರಿಯನ್ನೇ ನಂಬಿಕೊಂಡಿದ್ದಾನೆ.
-ಕೆಂಪು. -ಓ ಮೈ ಗಾಡ್.
-ನನಗೆ ಗೊತ್ತಿಲ್ಲ, ಗುರು. ಟೆನ್ಶನ್ ಆಗ್ತಿದೆ. -ನೀಲಿ.
ನಿನಗೆ ಹೇಗನಿಸ್ತಿದೆ ಅಂತ ಊಹಿಸೋಕೂ ಆಗಲ್ಲ.
ನಾನು ಇದನ್ನ ಲಾಕ್ ಮಾಡ್ತೀನಿ.
ಸರಿ, ಇದು ಅಧಿಕೃತವಾಗಿ ಲಾಕ್ ಆಗಿದೆ. ಈ 16 ಬ್ಲಾಕ್ಗಳೂ ಸರಿ ಇವೆ ಅಂತ ನಿನಗನಿಸುತ್ತಾ,
-ಇದು ನಿನ್ನನ್ನು ಕೊನೆಯ ಮೂವರಲ್ಲಿ ಉಳಿಸುತ್ತಾ? -ಹಾಗೇ ಆಗ್ಲಿ ಅನ್ಕೊಂಡಿದ್ದೀನಿ.
ಈ 16-ಬ್ಲಾಕ್ ಪ್ಯಾಟರ್ನ್, ನಾನು ಜೋಡಿಸಿದ್ದಕ್ಕೆ ಸರಿಯಾಗಿ ಹೊಂದಿದ್ರೆ,
ಈ ವೇದಿಕೆ ಹಸಿರು ಬಣ್ಣಕ್ಕೆ ತಿರುಗುತ್ತೆ,
ಮತ್ತು ನಿಮ್ಮ ಮೂವರಲ್ಲಿ ಒಬ್ಬರ ಭವಿಷ್ಯ ಬ್ರೆಟ್ ಕೈಯಲ್ಲಿರುತ್ತೆ.
ಆದ್ರೆ, ಇದು ಬಿದ್ರೆ, ನೀವೆಲ್ಲರೂ ಮುಂದೆ ಹೋಗ್ತೀರ ಮತ್ತು ಬ್ರೆಟ್ ಎಲಿಮಿನೇಟ್ ಆಗ್ತಾನೆ.
ಮೂರು, ಎರಡು, ಒಂದು.
ಫಲಿತಾಂಶವನ್ನ ತೋರಿಸಿ.
-ಅವನು ಮಾಡಿಬಿಟ್ಟ! -ನನಗೆ ನಂಬೋಕೆ ಆಗ್ತಿಲ್ಲ.
ಸರಿ, ಆಯ್ತಲ್ಲಾ, ಮಗಾ.
ಬ್ರೆಟ್ ಈಗ ಟಾಪ್ ಮೂರರಲ್ಲಿ ತನ್ನ ಸ್ಥಾನವನ್ನ ಖಚಿತಪಡಿಸಿಕೊಂಡಿದ್ದಾನೆ.
ಈ ಹಂತದಲ್ಲೇ ನಾನು ರಿಸ್ಕ್ ತಗೋಬೇಕು ಅಂತ ನನಗೆ ಅನಿಸಿತು.
ಸೂಪರ್, ಬ್ರೆಟ್!
ಈಗ, ದುರದೃಷ್ಟವಶಾತ್, ಮಜಾ ಮುಗೀತು. ನಿಮ್ಮ ಮೂವರ ತಲೆ ಮೇಲೆ ಕತ್ತಿ ನೇತಾಡುತ್ತಿದೆ.
ನೋಡಿ, ಬ್ರೆಟ್ ಈಗಾಗಲೇ ಟೆನ್ಶನ್ನಲ್ಲಿದ್ದಾನೆ. ಹೇಗೆ ನಿರ್ಧಾರ ತಗೊಳ್ತೀಯ?
ಮುಂದೆ ಯಾರನ್ನ ಸೋಲಿಸಬಹುದು ಅಂತ ಲೆಕ್ಕ ಹಾಕ್ತಿದ್ದೀಯಾ?
-ಅದೂ ಒಂದು ಕಾರಣ. -ನೀನು ಉಳಿಸಿದವರೇ ಮುಂದೆ ನಿನ್ನನ್ನ
ಔಟ್ ಮಾಡಿಬಿಟ್ರೆ?
ನೋಡಿ, ಕೊನೆಗೂ ಇದೊಂದು ಆಟ, ಮತ್ತು ಇದು ಸುಲಭವಲ್ಲ.
ಇದೆ ಬಹುಶಃ ನನಗೆ ಎಲ್ಲಕ್ಕಿಂತ ಕಷ್ಟದ್ದು.
ನನಗೆ ತುಂಬಾ ಬೇಜಾರಾಗ್ತಿದೆ, ಆದ್ರೆ…
ಹನ್ನಾ, ನಾನು ನಿನ್ನನ್ನೇ ಆಯ್ಕೆ ಮಾಡ್ತಿದ್ದೀನಿ.
-ಹೇಗನಿಸ್ತಿದೆ ನಿನಗೆ, ಹನ್ನಾ? -ಹೀಗೇ ಆಗುತ್ತೆ ಅಂತ ನನಗೆ ಗೊತ್ತಿತ್ತು,
ನಾನು ಬೇಗ ಬಟನ್ ಒತ್ತಿಲ್ಲ ಅಂದ್ರೆ.
ಆದ್ರೆ, ನಿಮ್ಮ ನಾಲ್ವರ ಜೊತೆಗಿದ್ದಿದ್ದು ನನಗೆ ತುಂಬಾ ಹೆಮ್ಮೆ ತಂದಿದೆ.
ಮತ್ತು ಖಂಡಿತವಾಗ್ಲೂ, ಕೆಳಗೆ ಬಿದ್ದು ಸಾಯ್ತೀನಿ ಅನ್ನೋ ಬೇಜಾರಿದೆ,
ಆದ್ರೂ ಇಂಥಾ ಜನರ ಜೊತೆ ಆಡಿ ಸೋತಿದ್ದಕ್ಕೆ ನನಗೆ ಸಮಾಧಾನವಿದೆ.
ರೆಡಿ ಅಂದಾಗ ಮಾಡು, ಬ್ರೆಟ್.
ಹನ್ನಾ, ನೀವು "ಬೀಸ್ಟ್ ಗೇಮ್ಸ್"ನಿಂದ ಎಲಿಮಿನೇಟ್ ಆಗಿದ್ದೀರ.
ಸರಿ. ಅವಳನ್ನ ಕೆಳಗೆ ಬೀಳಿಸಿ.
ಕೊನೆಯ ಸ್ಮಾರ್ಟ್ ವ್ಯಕ್ತಿ ಎಲಿಮಿನೇಟ್ ಆದ್ರು. ಇದನ್ನ ತೆಗಿತೀನಿ.
ಕೋರಿ! ಬ್ರೆಟ್! ಟೈಲರ್!
ಅಧಿಕೃತವಾಗಿ, ಗೆಲ್ಲುವವರು ಬಲಿಷ್ಠರ ತಂಡದವರೇ ಆಗಿರುತ್ತಾರೆ.
ನಿಮ್ಮಲ್ಲಿ ಒಬ್ಬರು ಆ ಐದು ಮಿಲಿಯನ್ ಡಾಲರ್ಗಳನ್ನು ಗೆಲ್ಲಲಿದ್ದೀರಿ.
ನಡೀರಿ!
-ಅಬ್ಬಬ್ಬಾ. ನಂಬಲಾಗುತ್ತಿಲ್ಲ. -ಇದು ಅದ್ಭುತ!
ಹುಚ್ಚುತನ, ಕಣೋ.
ಅಬ್ಬಬ್ಬಾ.
3 ಆಟಗಾರರು ಬಾಕಿ
ಸಜ್ಜನರೇ, ನಾವು ಸಮಯ ವ್ಯರ್ಥ ಮಾಡುವುದು ಬೇಡ.
ನಾವು ನಿಮ್ಮಲ್ಲಿ ಇನ್ನೊಬ್ಬರನ್ನು ಹೊರಹಾಕಲಿದ್ದೇವೆ
ಮತ್ತು ನಮ್ಮ ಟಾಪ್ ಇಬ್ಬರು ಸ್ಪರ್ಧಿಗಳನ್ನು ತಲುಪಲಿದ್ದೇವೆ.
ಪ್ರತಿಯೊಬ್ಬರೂ ಒಂದೊಂದು ಪೋಡಿಯಂನ ಹಿಂದೆ ನಿಂತುಕೊಳ್ಳಬೇಕು.
ಅಂತಿಮ ಪರೀಕ್ಷೆಗೆ ಸ್ವಾಗತ.
ನಿಮ್ಮಲ್ಲಿ ಯಾರಿಗಾದರೂ ಹಣ ಸಿಗುವ ಕೊನೆಯ ಅವಕಾಶ ಇದಾಗಿರುತ್ತದೆ,
ಅಲ್ಲಿರುವ ಆ ಐದು ಮಿಲಿಯನ್ ಡಾಲರ್ಗಳ ಬಹುಮಾನವನ್ನು ಹೊರತುಪಡಿಸಿ.
ಹಾಗಾಗಿ, ನೀವೇನಾದ್ರೂ ಗೆಲ್ಲಲ್ಲ ಅನ್ಸಿದ್ರೆ, ಇಲ್ಲೇ ಸ್ವಲ್ಪ ಹಣ ತಗೋಬಹುದು.
-ದೊಡ್ಡ ಮೊತ್ತವಾಗಿರಲಿ. -ದೊಡ್ಡದೇ ಇರುತ್ತದೆ.
ಪ್ರತಿಯೊಬ್ಬರಿಗೂ ಒಂದು ಬೆಲೆ ಇದೆ.
ಇದನ್ನು ಶುರು ಮಾಡಲು, ನೀವು ನಿಮ್ಮ ಕೈಗಳನ್ನು ಬಾಕ್ಸ್ಗಳೊಳಗೆ ಹಾಕಬೇಕು.
ಅವರಿಗೆ ಕೈಕೋಳ ಹಾಕಿ!
ನೀವು ಮೂವರೂ ಈಗ ನಿಮ್ಮ ಬಾಕ್ಸ್ಗಳಿಗೆ ಕೈಕೋಳದಿಂದ ಬಂಧಿಯಾಗಿದ್ದೀರಿ.
ನನಗೆ ಈಗ ಸಿಕ್ಕಿಹಾಕಿಕೊಂಡ ಹಾಗೆ ಅನಿಸುತ್ತಿದೆ.
ಮತ್ತು, ಇದನ್ನು ಇನ್ನಷ್ಟು ಗೊಂದಲಮಯವಾಗಿಸಲು… ಗಾಜುಗಳನ್ನು ಮಂಜು ಕವಿಸಿ!
ಇದು ಹುಚ್ಚುತನವೇ ಸರಿ.
ಬೇರೆ ಯಾರು ಬಟನ್ ಒತ್ತುತ್ತಾರೆ ಎಂದು ನಿಮಗೆ ಕಾಣಿಸುವುದಿಲ್ಲ.
ಸ್ವಲ್ಪ ಹೊತ್ತಲ್ಲಿ, ಎಲ್ಲರ ಸ್ಕ್ರೀನ್ಗಳ ಮೇಲೆ ಒಂದು ಹಣ ಎಣಿಕೆ ಯಂತ್ರ ಕಾಣಿಸುತ್ತದೆ,
ಮತ್ತು ಅದು ನಿಲ್ಲುತ್ತದೆಯೋ, ಯಾವಾಗ ನಿಲ್ಲುತ್ತದೆ ಎಂದು ಹೇಳಲು ಸಾಧ್ಯವಿಲ್ಲ.
ಮತ್ತು ಕ್ಯಾಪ್ಟನ್ ಲಂಚ ಆಟದಂತೆಯೇ, ಮೊದಲು ಬಟನ್ ಒತ್ತುವ ವ್ಯಕ್ತಿಗೆ
ಸ್ಕ್ರೀನ್ ಮೇಲಿರುವ ಹಣ ಸಿಗುತ್ತದೆ.
ಆದರೆ, ಕ್ಯಾಪ್ಟನ್ ಲಂಚ ಆಟದಂತಲ್ಲದೆ, ನೀವು ಲಂಚ ತೆಗೆದುಕೊಂಡರೆ, ನೀವು ಹೊರಬೀಳುತ್ತೀರಿ
ಮತ್ತು ಉಳಿದಿಬ್ಬರು ಆ ಐದು ಮಿಲಿಯನ್ ಡಾಲರ್ಗಳಿಗಾಗಿ ಸ್ಪರ್ಧಿಸುತ್ತಾರೆ.
ಇದು ನಿಜಕ್ಕೂ ಹುಚ್ಚುತನ ಕಣೋ.
ಇದು ಬಹಳ ಹುಚ್ಚುತನ.
ಇದು ಸಖತ್ತಾಗಿದೆ.
ನೋಡು ಕೋರಿ, ನೀನು ಇದುವರೆಗೆ ಗೆದ್ದಿರೋದು ಕೇವಲ 17 ಸಾವಿರ ಅಷ್ಟೇ, ಗೊತ್ತಾ?
ಹಾಗಾಗಿ, ನೀನು ಆ ಬಟನ್ ಒತ್ತದಿದ್ದರೆ ಅಥವಾ ಅವರಲ್ಲಿ ಯಾರಾದರೂ ಮೊದಲು ಒತ್ತಿದರೆ,
ಆಮೇಲೆ ನೀನು ಕೊನೆಯ ಆಟದಲ್ಲಿ ಸೋತರೆ, 17 ಸಾವಿರದೊಂದಿಗೆ ವಾಪಸ್ ಹೋಗುತ್ತೀಯ.
ಆದರೆ ಮತ್ತೊಂದೆಡೆ, ನೀನು ಬಟನ್ ಒತ್ತದೆ, ಮುಂದಿನ ಆಟವನ್ನು ಗೆದ್ದರೆ,
ಐದು ಮಿಲಿಯನ್ ಡಾಲರ್ಗಳೊಂದಿಗೆ ಮನೆಗೆ ಹೋಗುತ್ತೀಯ.
-ಇದು ದೊಡ್ಡ ಜೂಜು. -ಖಂಡಿತವಾಗಿಯೂ.
ನಿನ್ನ ಗೆಲುವು 1,90,000, ನಿನ್ನದು 1,00,000.
ಆದರೂ, ಈ ಹಣ ಎಣಿಕೆ ಯಂತ್ರದ ಮೊತ್ತ ಬಹಳ ಹೆಚ್ಚಾಗಲಿದೆ,
ಮತ್ತು ನೀವು ಗಂಭೀರವಾಗಿ ಯೋಚನೆ ಮಾಡಲೇಬೇಕು
ಖಚಿತವಾದ ಹಣ ಬೇಕೋ ಅಥವಾ ಐದು ಮಿಲಿಯನ್ಗೆ ಎಲ್ಲವನ್ನೂ ಪಣಕ್ಕಿಡಬೇಕೋ ಅಂತ?
ಇದು ಎಷ್ಟು ಮೊತ್ತದವರೆಗೆ ಹೋಗುತ್ತೆ ಅಂತ ತಿಳಿಯುವ ಕುತೂಹಲ ನನಗಿದೆ.
-ನನಗೂ ಅಷ್ಟೇ. -ನೀನೇನು ಹೇಳ್ತೀಯ, ಬ್ರೆಟ್?
ಈ ಶೋನಲ್ಲಿ ಮುಂಚೆ ನೀನು ಹೇಳ್ತಿದ್ದೆ, 2,50,000 ಡಾಲರ್ ನಿನ್ನ ಮೊತ್ತ ಅಂತ.
ಹೌದು, ಈಗ ಪರಿಸ್ಥಿತಿ ಬದಲಾಗಿದೆ.
ನಿನ್ನ ಕಣ್ಣ ಮುಂದೆಯೇ ಅಕ್ಷರಶಃ ಐದು ಮಿಲಿಯನ್ ಡಾಲರ್ಗಳಿವೆ.
ಅಂದ್ರೆ, ಅದನ್ನ ನೋಡದೇ ಇರೋಕೆ ಆಗಲ್ಲ.
ಹಾಗೆಂದ ಮೇಲೆ…
ಹಣ ಎಣಿಕೆ ಯಂತ್ರವನ್ನು ಶುರು ಮಾಡಿ.
-ನಿಮ್ಮ ಬೆಲೆ ಏನೆಂದು ನೋಡೋಣ. -ಇದನ್ನು ಮತ್ತೆ ನೋಡುವುದು ಹುಚ್ಚುತನ.
-ಹೌದು, ಇದು ವಾಪಸ್ ಬಂದಿದೆ. -ಇದು ಹುಚ್ಚುತನ.
-50,000 ಡಾಲರ್ಗಳು. -ಅದೆಷ್ಟು ಬೇಗ.
ಈ ಕಾವಲುಗಾರರು ಈ ಕೌಂಟರ್ನಲ್ಲಿರುವಷ್ಟೇ ಹಣವನ್ನು ಅಲ್ಲಿ ನೆಲದ ಮೇಲೆ ಸುರಿಯುತ್ತಿದ್ದಾರೆ.
-ಈಗಾಗಲೇ 1,00,000 ಡಾಲರ್ ತಲುಪಿದ್ದೇವೆ. -ಇನ್ನೂ ಮುಂದುವರಿಯಲಿ.
ನೀವು ಈಗಲೇ ಬಟನ್ ಒತ್ತಿದರೆ, ಆ ಹಣದ ರಾಶಿ ನಿಮಗೆ ಸಿಗುತ್ತದೆ.
2,00,000 ಡಾಲರ್ಗಳು. ಇದು ಹುಚ್ಚುತನವೇ ಸರಿ.
-ಹೇಗನಿಸುತ್ತಿದೆ? -ಕುತೂಹಲಕಾರಿಯಾಗಿದೆ, ಅನಿಸುತ್ತೆ.
ದುಡ್ಡು, ಕಣೋ.
ಕೇಳಲು ವಿಚಿತ್ರವೆನಿಸಬಹುದು,
ಆದರೆ ಮೂರನೇ ಸ್ಥಾನ ಪಡೆಯುವವರಿಗೆ ಎರಡನೇ ಸ್ಥಾನ ಪಡೆಯುವವರಿಗಿಂತ
-ಹೆಚ್ಚು ಹಣ ಸಿಗುತ್ತದೆ. -ಅದು ನಿಜಕ್ಕೂ ಹುಚ್ಚುತನ.
ನೀವು ಈಗಲೇ ಒತ್ತಿದರೆ, ಇನ್ನೂ ಬಹಳಷ್ಟು ಹೆಚ್ಚು ಹಣ ಸಿಗುತ್ತದೆ.
ನೀವು ನೋಡ್ತಿರೋದು 4,10,000 ಡಾಲರ್ ಖಚಿತವಾದ ಹಣ. ಅದು ಅದೆಷ್ಟು ದೊಡ್ಡ ಮೊತ್ತ.
-ನಾನು ನನ್ನ ಕುಟುಂಬಕ್ಕಾಗಿ ಹೋರಾಡುತ್ತಿದ್ದೇನೆ. -ಅಪ್ಪಾ.
ನನಗೆ 5,00,000 ಡಾಲರ್ ಆಫರ್ ಮಾಡಿದ್ರೆ…
ನಾನು ಖಂಡಿತ ಆ ಹಣ ತಗೊಳ್ತಿದ್ದೆ, ಯಾಕಂದ್ರೆ ನನ್ನ ಕುಟುಂಬಕ್ಕೆ ನೆರವಾಗ್ತಿತ್ತು.
ನಾನು ಅವರಿಗೆ ಒಳ್ಳೆ ಜೀವನ ಕೊಡಬೇಕು.
ನೀವು ಅರ್ಧ ಮಿಲಿಯನ್ ಡಾಲರ್ ಹತ್ತಿರ ಇದ್ದೀರ. ಒಂದು ಬಟನ್ ಒತ್ತಿದ್ರೆ
ನಿಮಗೆ ಗ್ಯಾರಂಟಿಯಾಗಿ ಅರ್ಧ ಮಿಲಿಯನ್ ಡಾಲರ್ ಸಿಗುತ್ತೆ.
ಇದನ್ನು ಇನ್ನೂ ರೋಚಕವಾಗಿಸೋಕೆ, ಹಣ ಎಣಿಕೆ ಯಂತ್ರ ಈಗ ಐದು ಸೆಕೆಂಡ್ ನಿಲ್ಲುತ್ತೆ.
ನಿಮ್ಮಲ್ಲಿ ಯಾರೂ ತಗೊಳ್ಳಿಲ್ಲ ಅಂದ್ರೆ, ಆ ಹಣ ಎಣಿಕೆ ಯಂತ್ರ ಏರ್ತಾನೇ ಇರುತ್ತೆ.
ಆದ್ರೆ ಕಾಯೋ ಪ್ರತಿ ಸೆಕೆಂಡ್,
ಬೇರೆ ಯಾರಾದ್ರೂ ಮೊದಲು ಬಟನ್ ಒತ್ತಿ ಎಲ್ಲವನ್ನೂ ತಗೊಂಡುಬಿಡಬಹುದು.
ಐದು, ನಾಲ್ಕು, ಮೂರು,
ಎರಡು, ಒಂದು. ಹಣ ಎಣಿಕೆ ಯಂತ್ರ ಶುರು ಮಾಡಿ.
-ಇನ್ನೂ ಜಾಸ್ತಿಯಾಗ್ತಿದೆ. -ಏನು, ಕಾರ್ಲ್ ಜೇಕಬ್ಸ್ ಕೂಡ ಹಣ ತರ್ತಿದ್ದಾನಾ?
600 ಸಾವಿರ.
ನೀವು ಮತ್ತು ಕುಟುಂಬ ಗ್ಯಾರಂಟಿ ಹಣ ಪಡೆಯಬಹುದು.
ನಿನಗೆ ಹೇಗನಿಸ್ತಿದೆ, ಕೋರಿ? ನಮ್ಮಲ್ಲಿ ಅತಿ ಕಡಿಮೆ ಹಣ ಇರೋದು ನಿನ್ನ ಹತ್ರಾನೇ,
ಮತ್ತೆ ಇದು ಗ್ಯಾರಂಟಿ.
ಅಂದ್ರೆ, 720 ಸಾವಿರ. ಇನ್ನೂ ಜಾಸ್ತಿಯಾಗ್ತಾನೇ ಇದೆ.
ಡ್ಯಾಡಿ! ಡ್ಯಾಡಿ!
ಆ ಒಟ್ಟು ಮೊತ್ತ ನೋಡು, ಮಗಾ.
ನೀನು ಬಟನ್ ಒತ್ತಿದ್ರೆ ಆ ಹಣ ನಿನ್ನ ಅಕೌಂಟ್ಗೆ ಬರುತ್ತೆ.
ಮತ್ತೆ ನೀನು ಎರಡನೇ ಸ್ಥಾನದಲ್ಲಿ ಬಂದ್ರೆ, ಸೊನ್ನೆ ಡಾಲರ್ ಸಿಗುತ್ತೆ.
-ನಾವು 9,00,000 ಡಾಲರ್ ಹತ್ರ ಬಂದುಬಿಟ್ವಿ. -ಒಂದು ಮಿಲಿಯನ್ಗೆ ನಿಲ್ಲುತ್ತೆ ಅನ್ಸುತ್ತಾ?
ಗೊತ್ತಿಲ್ಲ.
ಮನೆ ತಗೋಬಹುದು, ಮಕ್ಕಳನ್ನ ನೋಡ್ಕೋಬಹುದು, ಅಮಾಂಡಳ ಸಾಲ ತೀರಿಸಬಹುದು.
-970! -ಇದು ಒಂದು ಮಿಲಿಯನ್ಗೆ ನಿಲ್ಲಬಹುದು.
980, 990,
ಒಂದು ಮಿಲಿಯನ್ ಡಾಲರ್! ನೀವು ಆ ಬಟನ್ ಒತ್ತಿದ್ರೆ, ಈ ಹಣ ನಿಮ್ಮದು.
ಗೈಸ್, ಸಮಯ ಮುಗೀತಾ ಬಂತು.
ಮೂರು, ಎರಡು, ಒಂದು.
ಯಾರೋ ಒತ್ತಿದರು.
ಅಂದ್ರೆ, ಅಧಿಕೃತವಾಗಿ ಮೂರನೇ ಸ್ಥಾನ ಗೆದ್ದವರು
"ಬೀಸ್ಟ್ ಗೇಮ್ಸ್" ಸೀಸನ್ 2ರ…
ಅವರ ಗ್ಲಾಸ್ ಅನ್ನು ಕ್ಲಿಯರ್ ಮಾಡಿ.
ಹಣ ತಗೊಂಡಿದ್ದು ಬ್ರೆಟ್! ಅಭಿನಂದನೆಗಳು, ನೀನು ಈಗ ಒಬ್ಬ ಕೋಟ್ಯಧಿಪತಿ!
ಸಖತ್ತಾಗಿದೆ, ಬ್ರದರ್.
ಬಂದು ನಿಮ್ಮ ಮಿಲಿಯನ್ ಡಾಲರ್ ತಗೊಳ್ಳಿ! ಅತ್ಯುತ್ತಮ ಏನಂದ್ರೆ,
ಅವನು ಯಾರಿಗೂ ಅನ್ಯಾಯ ಮಾಡಬೇಕಾಗಿ ಬರಲಿಲ್ಲ! ಬ್ರೋ, ಅದರ ಮೇಲೆ ಜಿಗಿ!
ಇದಕ್ಕೂ ಮುಂಚೆ ಅವನು 1,90,000 ಡಾಲರ್ ಕೂಡ ಗೆದ್ದಿದ್ದ,
ಹಾಗಾಗಿ ಅವನ ಒಟ್ಟು ಗಳಿಕೆ ಈಗ 11,93,000 ಡಾಲರ್.
ಅಬ್ಬಬ್ಬಾ!
ಎಷ್ಟೊಂದು ಹಣ!
ದುಡ್ಡಲ್ಲಿ ಮುಳುಗಿಸಿ ಅವನನ್ನ.
ನಾನು ನಿಮ್ಮನ್ನ ನಂಬದೇ ಹೋಗಿದ್ರೆ ಇಷ್ಟೊಂದು ಹಣ ಗಳಿಸೋಕೆ ಆಗ್ತಿರಲಿಲ್ಲ.
ನಿಜವಾಗ್ಲೂ, ನೀವಿಲ್ಲದೆ ನಾನಿಲ್ಲಿ ಇರ್ತಿರಲಿಲ್ಲ ಅನ್ಸುತ್ತೆ.
ಯಾ! ಲೆಟ್ಸ್ ಗೋ!
ಈ ಹೃದಯ ಒಡೆದರೆ ಇಷ್ಟು ಖುಷಿಯಾಗುತ್ತೆ ಅಂತ ನಾನು ಅಂದ್ಕೊಂಡೇ ಇರ್ಲಿಲ್ಲ,
ಆದ್ರೆ ಇದಕ್ಕಿಂತ ಹೆಚ್ಚು ಖುಷಿಯಾಗೋಕೆ ಸಾಧ್ಯಾನೇ ಇಲ್ಲ.
-ವಿ ಲವ್ ಯೂ. -ಚಿಯರ್ಸ್, ಹುಡುಗರೇ.
-ಯೆಸ್! ಅದು ಸಖತ್ತಾಗಿತ್ತು! -ಲೆಟ್ಸ್ ಗೋ.
ನಡೀರಿ!
-ದುಡ್ಡಿನ ಮೂಟೆ, ಬ್ರೆಟ್. -ಮೂರನೇ ಸ್ಥಾನ ಇಷ್ಟು ಖುಷಿ ಕೊಟ್ಟಿರಲಿಕ್ಕಿಲ್ಲ.
ಓ, ಹಣ ಎಸೆತ, ಮತ್ತು ಆ ಡೈವ್! ಹಾಗಾದ್ರೆ ನೋಡಿದ್ರಲ್ಲ!
ಇನ್ನು 2 ಆಟಗಾರರು ಬಾಕಿ
ಬೀಸ್ಟ್ ಗೇಮ್ಸ್
ಸಂಖ್ಯೆಯಲ್ಲಿ ಶಕ್ತಿ ಇದೆ ಅಂತಾರೆ.
ಆದ್ರೆ, ಎಲ್ಲಾ ಅಡೆತಡೆಗಳನ್ನೂ ಮೀರಿ,
ಈ ಇಬ್ಬರು ಮಾಡಿದ ಆಯ್ಕೆಗಳು ಇವರನ್ನ ಇಲ್ಲಿಗೆ ತಂದು ನಿಲ್ಲಿಸಿವೆ,
ಇವರ ಅಂತಿಮ ಪರೀಕ್ಷೆ ಎದುರಿಸೋಕೆ.
ಪದೇ ಪದೇ, ಇವರು ಸೋಲಿನಂಚಿಗೆ ಹೋಗಿ ಬಂದಿದ್ದಾರೆ
ಮತ್ತು ಆಮಿಷಗಳನ್ನು ದಿಟ್ಟಿಸಿ ನೋಡಿದ್ದಾರೆ,
ತಮ್ಮ ಕುಟುಂಬಕ್ಕಾಗಿ ಉತ್ತುಂಗದ ಸುಖದಲ್ಲೂ,
ಪಾತಾಳದ ದುಃಖದಲ್ಲೂ ಹೋರಾಡಿದ್ದಾರೆ.
ತಮ್ಮ ಪ್ರಾಮಾಣಿಕತೆ ಮತ್ತು ಗೌರವಕ್ಕೆ ಚ್ಯುತಿ ಬರದ ಹಾಗೆ,
ಒಂದು ಕಾಲದಲ್ಲಿ ಮಿತ್ರರಾಗಿದ್ದ, ಬಲಿಷ್ಠರ ತಂಡದ ಈ ಇಬ್ಬರು ಸದಸ್ಯರು,
ಈಗ ವಿಧಿಯಾಟದಲ್ಲಿ ಒಬ್ಬರನ್ನೊಬ್ಬರು ಎದುರಿಸಬೇಕಾಗಿದೆ.
ಈಗ ನರ್ವಸ್ ಆಗ್ತಿರೋದು ನಾನೊಬ್ಬನೇನಾ?
-ಓ, ಇಲ್ಲ. ನೀವೊಬ್ಬರೇ ಅಲ್ಲ. -ಹೌದು.
ಹೊಟ್ಟೇಲಿ ಏನೋ ಒಂಥರಾ ಆಗ್ತಿದೆ.
ಅಯ್ಯೋ ದೇವ್ರೇ.
ಕೋರಿ, ಟೈಲರ್,
ನೀವಿಬ್ಬರೂ ಕಠಿಣ ಸ್ಪರ್ಧಿಗಳಾಗಿದ್ದೀರಿ, ಪ್ರಾಮಾಣಿಕವಾಗಿ ಆಡಿದ್ದೀರಿ.
ಮತ್ತು ಈ ಆಟ ಶುರು ಮಾಡೋ ಮೊದಲು,
ಪ್ರಾಮಾಣಿಕವಾಗಿ ಹೇಳಬೇಕೆಂದರೆ, ನೀವಿಬ್ಬರೂ ಗೆಲ್ಲಬೇಕು ಅನ್ನೋದೇ ನನ್ನ ಆಸೆ.
ಅಂದ್ರೆ, ನಿಮ್ಮಲ್ಲಿ ಒಬ್ಬರು ಐದು ಮಿಲಿಯನ್ ಡಾಲರ್ ಗೆಲ್ಲಲಿದ್ದಾರೆ ಎನ್ನುವುದು,
ಇನ್ನೊಬ್ಬರು ಮನೆಗೆ ಹೋಗಲಿದ್ದಾರೆ
ಇಲ್ಲಿಯವರೆಗೆ ತಾವು ಗಳಿಸಿದ ಹಣದೊಂದಿಗೆ ಮಾತ್ರ, ಬೇರೇನೂ ಇಲ್ಲದೆ.
ನಡೀರಿ!
ಇನ್ನೇನು ಕೆಲವೇ ಕ್ಷಣಗಳಲ್ಲಿ, ನಿಮ್ಮಲ್ಲೊಬ್ಬರಿಗೆ ಐದು ಮಿಲಿಯನ್ ಡಾಲರ್ ಚೆಕ್ ಸಿಗಲಿದೆ.
ನೀವು ಅದನ್ನ ಇನ್ನೊಬ್ಬ ವ್ಯಕ್ತಿ ಕಣ್ಣಿಗೆ ಬಟ್ಟೆ ಕಟ್ಟಿಕೊಂಡಿರುವಾಗ,
ನಿಮ್ಮ ಆಯ್ಕೆಯ ಬ್ರೀಫ್ಕೇಸ್ನಲ್ಲಿ ಇಡಬಹುದು.
ನಂತರ ನೀವು ಬ್ರೀಫ್ಕೇಸ್ಗಳನ್ನು ಮುಚ್ಚಿ, ಕ್ರಮವನ್ನು ಅದಲು ಬದಲು ಮಾಡಬೇಕು,
ಮತ್ತು ಸಿದ್ಧವಾದಾಗ, ಬಟ್ಟೆ ಕಟ್ಟಿರುವ ಸ್ಪರ್ಧಿಗೆ ಅದನ್ನು ತೆಗೆಯಲು ಹೇಳಿ,
ನಿಮ್ಮ ಮನಸನ್ನ ಓದುತ್ತಾರಾ ನೋಡಬೇಕು. ಅವರು ನಿಮಗೆ ಬೇಕಾದ್ದನ್ನು ಕೇಳಬಹುದು.
ನೀವಿಬ್ಬರೂ ಕಳೆದ 40 ದಿನಗಳಿಂದ ಒಟ್ಟಿಗೆ ವಾಸಿಸುತ್ತಿದ್ದೀರಿ,
ಲೆಕ್ಕವಿಲ್ಲದಷ್ಟು ಆಟಗಳನ್ನು ಒಟ್ಟಿಗೆ ಆಡಿದ್ದೀರಿ.
ಕೋರಿ, ನಿನಗೆ ಗೊತ್ತಾಗಬೇಕು,
ಟೈಲರ್ ಯಾವಾಗ ಸತ್ಯ ಹೇಳುತ್ತಿದ್ದಾನೆ ಮತ್ತು ಸುಳ್ಳು ಹೇಳುತ್ತಿದ್ದಾನೆ ಅನ್ನೋದು.
ನೀವು ಸಿದ್ಧರಾದಾಗ,
ಒಂದು ಬ್ರೀಫ್ಕೇಸ್ ಅನ್ನು ಆಯ್ಕೆ ಮಾಡಬೇಕಾಗುತ್ತದೆ.
ಐದು ಮಿಲಿಯನ್ ಡಾಲರ್ ಚೆಕ್ನ ಬ್ರೀಫ್ಕೇಸ್ ಯಾವುದೆಂದು ಯಾರಾದರೂ ಸರಿಯಾಗಿ ಊಹಿಸಿದರೆ,
ಈ ಸೀಸನ್ ಮುಗಿಯುತ್ತೆ.
ನೀವು 5 ಮಿಲಿಯನ್ ಡಾಲರ್ ಗೆಲ್ಲುತ್ತೀರಿ.
ನಿಮ್ಮ ಎಲ್ಲಾ ಕಠಿಣ ಪರಿಶ್ರಮಕ್ಕೆ ಫಲ ಸಿಗುತ್ತದೆ. ನೀವು ಮಹಾ ಕೋಟ್ಯಾಧಿಪತಿಯಾಗುತ್ತೀರಿ.
ನಿಮ್ಮ ಹೆಂಡತಿಯರು, ಮಕ್ಕಳು ಮತ್ತು ಇಡೀ ಜಗತ್ತು ನಿಮ್ಮೊಂದಿಗೆ ಸಂಭ್ರಮಿಸುತ್ತಾರೆ.
ಆದರೆ ನೀವು ತಪ್ಪಾಗಿ ಊಹಿಸಿದರೆ, ನಾವು ಇನ್ನೊಬ್ಬರಿಗೆ ಕಣ್ಣುಪಟ್ಟಿ ಕಟ್ಟುತ್ತೇವೆ.
ನೀವು ಊಹಿಸಿದ ಬ್ರೀಫ್ಕೇಸ್ ತೆಗೆದುಹಾಕುತ್ತೇವೆ, ಮತ್ತು ಆಟವಾಡಲು ಅವರ ಸರದಿ ಬರುತ್ತದೆ.
-ಕುಟುಂಬಗಳಿಗೆ ಉತ್ತಮವಾದದ್ದನ್ನು ಮಾಡಬೇಕು. -ಹೌದು. ಇನ್ನು ಆಟ ಶುರು.
ಸರಿ. ಆಟ ಶುರು ಮಾಡೋಕೆ, ಯಾರು ಮೊದಲು ಆಡೋದು ಅಂತ ನಿರ್ಧರಿಸಬೇಕು.
ಮೋನಿಕಾಗೆ 5,00,000 ಡಾಲರ್ಗಳನ್ನು ಕೊಟ್ಟು ಪಡೆದ ನಾಣ್ಯವನ್ನು ವಾಪಸ್ ತಂದಿದ್ದೇನೆ.
ಮತ್ತು ನೀವಿಬ್ಬರೂ ಹೆಡ್ಸ್ ಅಥವಾ ಟೇಲ್ಸ್ ಅಂತ ನಿರ್ಧರಿಸಬೇಕು.
-ನೀನೇ ಹೇಳು. -ಟೇಲ್ಸ್.
-ಟೇಲ್ಸ್ ತಗೋತಿದ್ದೀಯಾ? ಖಚಿತನಾ? -ಅವನು ಟೇಲ್ಸ್ ಆಯ್ಕೆ ಮಾಡಿದ್ದಾನೆ.
-ಹಾಗಾದ್ರೆ ನಿಂದು ಹೆಡ್ಸ್? -ಹೌದು.
ಸರಿ. ನಾನದನ್ನ ಹಿಡಿದು, ನನ್ನ ಕೈ ಮೇಲೆ ತಿರುಗಿಸಿ ಇಡ್ತೀನಿ.
ಇದು ಮಹತ್ವದ ಕ್ಷಣ.
-ಹೆಡ್ಸ್ ಬಿದ್ದಿದೆ. -ಹೆಡ್ಸ್.
ಮೊದಲು ಆಡೋದು ಕೋರಿ.
ಇಲ್ಲಿದೆ ಕಣ್ಣಿನ ಪಟ್ಟಿ.
ಆ ಕಡೆ ಮುಖ ಮಾಡಿ.
ಸರಿ. ಮತ್ತು ಈಗ ಕೋರಿ ಕಣ್ಣಿಗೆ ಪಟ್ಟಿ ಕಟ್ಟಿಕೊಂಡಿರುವುದರಿಂದ,
ಟೈಲರ್, ಇದು ಐದು ಮಿಲಿಯನ್ ಡಾಲರ್ಗಳ ಚೆಕ್,
ಇದು ಅಲ್ಲಿರುವ ಆ ದೊಡ್ಡ ಹಣದ ರಾಶಿಯನ್ನು ಪ್ರತಿನಿಧಿಸುತ್ತದೆ.
ಅವನು ಸರಿಯಾದ ಬ್ರೀಫ್ಕೇಸ್ ಊಹಿಸಿದರೆ, ಆಟ ಮುಗೀತು.
ನೀನು ಸಿದ್ಧವಾದಾಗ ಶುರು ಮಾಡು. ಸಮಯ ತಗೋ. ನಮಗೇನೂ ಅವಸರವಿಲ್ಲ.
ಮತ್ತು ಈಗ ಅವನು ಬ್ರೀಫ್ಕೇಸ್ಗಳನ್ನು ಚಲಿಸಲು ಶುರು ಮಾಡಿದ್ದರಿಂದ,
ನಮ್ಮ ಎಲ್ಲಾ ಕ್ಯಾಮೆರಾಮನ್ಗಳು ತಿರುಗಿಕೊಳ್ಳಬೇಕು.
ಹುಡುಗರೇ, ನೋಡೋದನ್ನ ನಿಲ್ಲಿಸಿ. ಆ ಕಡೆ ನೋಡಿ. ನಿಮ್ಮ ಕ್ಯಾಮೆರಾಮನ್ ತಿರುಗಿಕೊಳ್ಳಬೇಕು.
ನಾನೂ ಕೂಡ ಇಲ್ಲಿರೋ ಈ ಗೋಡೆಯ ಕಡೆ ಮುಖ ಮಾಡಿರುತ್ತೇನೆ.
ಇದು ಕೋರಿ ಮತ್ತು ಟೈಲರ್ ನಡುವಿನ ಹೋರಾಟ, ಮತ್ತು ಈ ಗ್ರಹದಲ್ಲಿ ಬೇರೆ ಯಾರೂ ಭಾಗಿಯಿಲ್ಲ.
ಟೈಲರ್ ಈ ಬ್ರೀಫ್ಕೇಸ್ಗಳನ್ನು ತನಗೆ ಎಲ್ಲಿ ಬೇಕೋ ಅಲ್ಲಿ ಇಡಬಹುದು.
ಅವನು ಅವುಗಳನ್ನು ಜೋಡಿಸಬಹುದು, ಕಲಸಬಹುದು. ಇದು ಸಂಪೂರ್ಣವಾಗಿ ಟೈಲರ್ಗೆ ಬಿಟ್ಟಿದ್ದು.
ಅದನ್ನ ಯಾವ ಕೇಸ್ನಲ್ಲಾದ್ರೂ ಇಡಬೋದು,
ಆ ಬ್ರೀಫ್ಕೇಸ್ ಅನ್ನು ತನಗೆ ಎಲ್ಲಿ ಬೇಕೋ ಅಲ್ಲಿ ಇಡಬಹುದು.
ಇದೆಲ್ಲವೂ ಮೈಂಡ್ ಗೇಮ್ಸ್ ಮತ್ತು ತಂತ್ರಗಾರಿಕೆ.
ಅವನು ಮಾಡುವ ಪ್ರತಿಯೊಂದು ಶಬ್ದ, ಅವನು ಕೊಡುವ ಪ್ರತಿಯೊಂದು ಸೂಕ್ಷ್ಮ ಸುಳಿವು,
ಕೋರಿಗೆ ಕೇಳಿಸುತ್ತಿದೆ.
ಮತ್ತು ನಿಖರವಾದ ನಿರ್ಧಾರ ತೆಗೆದುಕೊಳ್ಳಲು, ಆ ಸುಳಿವುಗಳನ್ನು ಆತ ಬಳಸುತ್ತಿದ್ದಾನೆ.
ಕಳೆದ ಸೀಸನ್ನಲ್ಲಿ, ಈ ಆಟವನ್ನು ಮೊದಲನೇ ಸುತ್ತಿನಲ್ಲೇ ಗೆಲ್ಲಲಾಗಿತ್ತು,
ಅಂದರೆ ತಾಂತ್ರಿಕವಾಗಿ, ಒಂದು ಚಾನ್ಸ್ ಇದೆ, ಕೋರಿ ಇಲ್ಲೇ, ಈಗಲೇ ಗೆಲ್ಲಬಹುದು.
ಸರಿ, ಜಿಮ್ಮಿ.
-ನಾನು ಈಗ ತಿರುಗಬಹುದಾ? -ಖಂಡಿತ.
ಹಾಗಾದ್ರೆ ಟೈಲರ್, ಇದು ನಿನ್ನ ಸೂಚನೆಯ ಮೇಲಿದೆ. ನೀನು ಸಿದ್ಧವಾದಾಗ,
ಕೋರಿಗೆ ತಿರುಗಿ ಆ ಕಣ್ಣಿನ ಪಟ್ಟಿಯನ್ನು ತೆಗೆಯಲು ಹೇಳು.
ಕೋರಿ, ತಿರುಗು, ಆ ಕಣ್ಣಿನ ಪಟ್ಟಿಯನ್ನು ತೆಗೆ.
ಆಟ ಶುರುವಾಗಿದೆ.
ಏನು ಹುಡುಕ್ತಾ ಇದ್ದೀಯಾ?
ನಂಬರ್ ಆರರ ಬ್ರೀಫ್ಕೇಸ್ ಬಗ್ಗೆ ಏನಾದ್ರೂ ಹೇಳ್ತೀಯಾ?
ಅದರ ಬಗ್ಗೆ ಏನು ತಿಳೀಬೇಕು?
ಅದರೊಳಗೆ ಚೆಕ್ ಇದೆಯಾ?
ತೆರೆದು ನೋಡು, ಗೊತ್ತಾಗತ್ತೆ.
ಮೂರರ ಬಗ್ಗೆ ಏನು ಹೇಳ್ತೀಯಾ?
ಅದರ ಬಗ್ಗೆ ಏನು ತಿಳೀಬೇಕು?
ಇದರೊಳಗೆ ಚೆಕ್ ಇದೆಯಾ?
ತೆರೆದು ನೋಡು, ಗೊತ್ತಾಗತ್ತೆ.
ಅದೇ ಉತ್ತರ.
ನಿನಗೆ ಇಬ್ಬರು ಮಕ್ಕಳಿದ್ದಾರೆ,
ಆದ್ರೆ ಅದನ್ನ ಎರಡರಲ್ಲಿ ಇಟ್ಟಿರ್ತೀಯ ಅಂತ ನನಗನ್ನಿಸಲ್ಲ.
ಒಂಬತ್ತರ ಆಗಿರಬಹುದಾ?
ಇದರೊಳಗೆ ಚೆಕ್ ಇದೆಯಾ?
ತೆರೆದು ನೋಡು, ಗೊತ್ತಾಗತ್ತೆ.
ನಾನು ಒಂಬತ್ತು ಆರಿಸ್ತೀನಿ.
ಒಂಬತ್ತನ್ನ ಆರಿಸ್ತಾ ಇದ್ದೀಯಾ? ಯಾಕೆ?
ಆ ಪ್ರಶ್ನೆಗೆ ಉತ್ತರ ಕೊಟ್ಟಾಗ ಅವನ ಧ್ವನಿ ಬದಲಾಯ್ತು.
-ಹೌದಾ? -ಹೌದು.
ನೀನು ಪ್ರಶ್ನೆ ಕೇಳಿದಾಗೆಲ್ಲಾ ಅವನು ಅದೇ ಮಾತು ಹೇಳ್ತಿದ್ದ,
-ಆದ್ರೆ ಈ ಸಾರಿ ಬೇರೆ ರೀತಿ ಹೇಳಿದನಾ? -ಹೌದು.
-ಅದಕ್ಕೇ ಅದ್ರಲ್ಲಿ 5 ಮಿಲಿಯನ್ ಇದೆ ಅಂತಲಾ? -ಹೌದು.
ನೀನು ಇದನ್ನ ಸರಿಯಾಗಿ ಊಹಿಸಿದ್ರೆ,
ಅಲ್ಲಿರೋ ಆ ಹಣದ ರಾಶಿ ನಿಂದಾಗುತ್ತೆ.
ಅಬ್ಬಬ್ಬಾ.
ಅದನ್ನ ಯಾವಾಗ ತೆಗೀಬೇಕು ಅನ್ನೋದು ನಿಮಗೆ ಬಿಟ್ಟಿದ್ದು.
ಅಬ್ಬಬ್ಬಾ, ನೀವು ನನ್ನನ್ನ ತುಂಬಾ ಗಾಬರಿ ಮಾಡ್ತಿದ್ದೀರ.
ಕೋರಿ, ಇದು ಐದು ಮಿಲಿಯನ್ ಡಾಲರ್ ಆಗಿರಬಹುದು, ಮಾರಾಯ.
ಜೀವನವನ್ನೇ ಬದಲಾಯಿಸೋ ಹಣ.
ತೆರೆದಾಗ ಅದು ಬಂಗಾರದ ಬಣ್ಣ ಇರಬೇಕಷ್ಟೇ, ಕೆಂಪು ಇರಬಾರದು.
ಸರಿ.
ಕೋರಿ ಆಯ್ಕೆ ಮಾಡಿದ ನಂಬರ್ ಒಂಬತ್ತು ಖಾಲಿ ಇದ್ದಿದ್ದರಿಂದ,
ನಾವು ಈ ಬ್ರೀಫ್ಕೇಸ್ನ್ನ ಆಟದಿಂದ ಹೊರಗಿಡುತ್ತೇವೆ,
ಅಂದರೆ ನಿಮ್ಮ ಗೆಲ್ಲುವ ಸಾಧ್ಯತೆ ಈಗ ಸ್ವಲ್ಪ ಹೆಚ್ಚಾಗಿದೆ.
ಟೈಲರ್, ಯಾವ ಬ್ರೀಫ್ಕೇಸ್ನಲ್ಲಿ ಚೆಕ್ ಇತ್ತು ಅಂತ ತೋರಿಸು.
-ನಂಬರ್ 10. -ಹತ್ತು.
ಒಂದೇ ನಂಬರ್ನಲ್ಲಿ ತಪ್ಪಿಸಿಕೊಂಡೆ, ಕೋರಿ. ಒಂದೇ ನಂಬರ್ ದೂರ ಇದ್ದೆ.
ಟೈಲರ್ ಸರದಿ ಶುರು ಮಾಡೋ ಮುಂಚೆ, ನೀನೇನಾದ್ರೂ ಹೇಳಬೇಕಾ?
-ಚೆನ್ನಾಗಿ ಆಡಿದೆ. -ಧನ್ಯವಾದ.
ನೀನು ಇದನ್ನ ಷಫಲ್ ಮಾಡೋ ಮುಂಚೆ ನನಗೇನಾದ್ರೂ ಹೇಳಬೇಕಾ?
ನಿಮ್ಮಿಬ್ಬರ ಜೀವನದ ಮೇಲೂ ಪರಿಣಾಮ ಬೀರುವ ಐದು ಮಿಲಿಯನ್ ಡಾಲರ್ಗಳ ನಿರ್ಧಾರ ಇದು.
ಹೌದು, ಯಾವ ಕೇಸ್ನಲ್ಲಿ ಇಟ್ಟಿದ್ದೀಯಾ ಅಂತ ಹೇಳು ಅಷ್ಟೇ, ಮಗಾ.
ಇಲ್ಲಿದೆ ಕಣ್ಣುಪಟ್ಟಿ.
ಆಟ ಶುರುವಾಗಿದೆ.
ಟೈಲರ್ ಕಣ್ಣುಪಟ್ಟಿ ಹಾಕಿಕೊಂಡಿದ್ದಾನೆ,
ಮತ್ತು ಕೋರಿಯ ಬಳಿ ಐದು ಮಿಲಿಯನ್ ಡಾಲರ್ಗಳ ಚೆಕ್ ಇದೆ.
ಒಂದು ಬ್ರೀಫ್ಕೇಸ್ ಕಡಿಮೆಯಾಗಿದೆ.
ಮೊದಲು ಹತ್ತರಲ್ಲಿ ಒಂದು ಚಾನ್ಸ್ ಇತ್ತು. ಈಗ, ಒಂಭತ್ತರಲ್ಲಿ ಒಂದು.
ಟೈಲರ್, ತಿರುಗು.
ನಿನ್ನ ಕಣ್ಣುಪಟ್ಟಿ ತೆಗೆ.
ಮೂರನೇ ನಂಬರ್ ನಿಮಗಾಗಿ!
ಅದ್ರಲ್ಲಿ ಇಡೋಷ್ಟು ದಡ್ಡನಲ್ಲ ನೀನು ಅಂತ ಗೊತ್ತು. ಎರಡನೇ ನಂಬರ್ ಬಗ್ಗೆ ಏನು ಹೇಳ್ತೀಯಾ?
ತೆರೆದು ನೋಡು.
ಅವನು ಟೈಲರ್ನ ತಂತ್ರವನ್ನೇ ಅವನ ಮೇಲೆ ಪ್ರಯೋಗಿಸುತ್ತಿದ್ದಾನೆ.
ಐದು ಮಿಲಿಯನ್ ಡಾಲರ್ ಪಣಕ್ಕಿದೆ.
ನಂಬರ್ 10ರ ಬಗ್ಗೆ ಏನಂತೀಯಾ?
ನಾನಿದನ್ನ ಮತ್ತೆ ಆಯ್ಕೆ ಮಾಡಲ್ಲ ಅಂತ, ಅದರಲ್ಲಿ ಇಟ್ಟಿದ್ದರೆ ಅದು ಬುದ್ಧಿವಂತಿಕೆ.
ತೆರೆದು ನೋಡು.
ಕೋರಿ ತುಂಬಾ ಗಂಭೀರವಾದ ಮುಖ ಇಟ್ಟುಕೊಂಡಿದ್ದಾನೆ. ಅವನು ಯಾವುದೇ ಭಾವನೆಯನ್ನು ತೋರಿಸುತ್ತಿಲ್ಲ,
ಟೈಲರ್ಗೆ ಯಾವುದೇ ಸುಳಿವು ಸಿಗದಂತೆ ನೋಡಿಕೊಳ್ಳುತ್ತಿದ್ದಾನೆ.
ನಂಬರ್ ಐದರ ಬಗ್ಗೆ ಏನಂತೀಯಾ?
ತೆರೆದು ನೋಡು.
ಐದನ್ನೇ ಆರಿಸ್ತೀನಿ ಅನ್ಸುತ್ತೆ.
ಯಾಕೆ ನಂಬರ್ ಐದು?
ಅವನ ಪ್ರತಿಕ್ರಿಯೆ ಸ್ವಲ್ಪ ಬೇರೆಯಾಗಿತ್ತು.
-ನೀನು ಅವನನ್ನ ನಂಬರ್ ಐದರ ಬಗ್ಗೆ ಕೇಳಿದಾಗಲಾ? -ಹೌದು.
ಸರಿ.
ಒಮ್ಮೆ ಅದನ್ನ ತೆರೆದರೆ, ನಿನ್ನ ನಿರ್ಧಾರ ಅಂತಿಮ.
ಇದು ಖಾಲಿಯಿದೆ.
ನೀನು ಈ ಸುತ್ತಿನಲ್ಲಿ ಪಾರಾಗಿದ್ದೀಯ.
ಈ ಸಲ ಬಚಾವಾದೆ.
ಕೋರಿ, ಗೆಲ್ಲೋ ಚಾನ್ಸ್ ಹೆಚ್ಚಿದೆ. ಸರಿಯಾಗಿ ಆಯ್ಕೆ ಮಾಡೋಕೆ
-ನಿನಗೆ ಎಂಟರಲ್ಲಿ ಒಂದು ಚಾನ್ಸ್ ಇದೆ. -ಹೌದು, ನನ್ನ ಚಾನ್ಸ್ ಹೆಚ್ಚಾಗ್ತಿದೆ.
ಆದರೆ, ಐದು ಮಿಲಿಯನ್ ಅಂತ ಬರೆದಿರೋ ಆ ಕೇಸ್ ತೆರೆಯೋವರೆಗೂ…
ಇದೇ ಅಸಲಿ ಆಟದ ಸಮಯ.
ನೀವಿಬ್ಬರೂ ಇಷ್ಟು ಗಂಭೀರವಾಗಿರೋದು ನೋಡಿಲ್ಲ, ಇದರ 10 ಶೇಕಡಾದಷ್ಟು ಕೂಡ.
ಹೀಗೆ ಮುಂದಿನ ಮೂರು ಸುತ್ತುಗಳು ಸಾಗಿದವು.
-ಆರನೇ ನಂಬರ್ ಬಗ್ಗೆ ಏನಂತೀಯಾ? -ತಿಳ್ಕೋಬೇಕಂದ್ರೆ ಓಪನ್ ಮಾಡು.
ಇಲ್ಲಿ ಎಲ್ಲವೂ ಒಬ್ಬರ ಮೇಲೆ ನಿಂತಿರುತ್ತೆ. ಒಬ್ಬ ಆಟಗಾರ ಚೆಕ್ ಬಚ್ಚಿಟ್ಟು,
ನಂತರ ಪ್ರಶ್ನೆ ಕೇಳಿದಾಗ, ಭಾವನೆಗಳನ್ನು ಸಾಧ್ಯವಾದಷ್ಟು ಮುಚ್ಚಿಡುತ್ತಾನೆ.
-ಒಂದರ ಬಗ್ಗೆ ಏನು ಹೇಳ್ತಿಯಾ? -ತೆರೆದು ನೋಡು, ಗೊತ್ತಾಗುತ್ತೆ.
-ಈ ಕೇಸ್ನಲ್ಲಿ ಐದು ಮಿಲಿಯನ್ ಡಾಲರ್ಗಳಿದೆಯಾ? -ಇಲ್ಲ.
ಹಾಗೆಯೇ ಅವರ ಅವಕಾಶಗಳು ಹೆಚ್ಚಾದಂತೆ…
ಕೋರಿ, ಅದನ್ನ ತೆಗೆ, ತಿರುಗಿಸು.
-ಅದನ್ನ ಎಂಟರಲ್ಲಿ ಇಟ್ಟೆ. -ಅವರ ಊಹೆಗಳು…
-ತಿಳ್ಕೋಬೇಕಂದ್ರೆ ಓಪನ್ ಮಾಡು. -ಹತ್ತಿರವಾಗುತ್ತಿದ್ದವು…
ಎರಡನ್ನು ಆರಿಸ್ತೀನಿ.
ಮತ್ತಷ್ಟು ಹತ್ತಿರ.
-ಇಲ್ಲ, ಅದು ಎಂಟರಲ್ಲಿ ಇತ್ತು. ಓ ಮೈ ಗಾಡ್. -ತುಂಬಾ ಹತ್ತಿರ.
ಕೊನೆಗೆ ಕೇವಲ ಐದು ಬ್ರೀಫ್ಕೇಸ್ಗಳು ಉಳಿಯುವವರೆಗೂ.
ತರ್ಕದ ಪ್ರಕಾರ, ಬಹುಶಃ ಇದು ನಿನ್ನ ಕೊನೆಯ ಚಾನ್ಸ್.
ಒಳ್ಳೆಯದಾಗಲಿ, ಗೆಳೆಯ.
-ಹಾಗಾಗಿ, ಈ ಸಲ ಬೇರೆ ತಂತ್ರ. -ಸರಿ.
ಪೂರ್ತಿಯಾಗಿ ಗಿರಕಿ ಹೊಡೆದು, ಕಣ್ಣು ಮುಚ್ಚಿಕೊಂಡೆ,
ಒಂದು ಬ್ರೀಫ್ಕೇಸ್ ಮುಂದೆ ನಿಲ್ಲೋವರೆಗೂ ಕಾದು, ಅದನ್ನ ಓಪನ್ ಮಾಡಿ, ಚೆಕ್ ಇಟ್ಟೆ.
ನಿಜವಾಗ್ಲೂ ಅದು ಯಾವ ಬ್ರೀಫ್ಕೇಸ್ನಲ್ಲಿದೆ ಅಂತ ಐಡಿಯಾನೇ ಇಲ್ಲ.
-ನಿಜವಾಗ್ಲೂ? -ಆವಾಗ ಅವನಿಗೆ ನನ್ನನ್ನ ಓದೋಕೆ ಆಗಲ್ಲ.
ಯಾಕಂದ್ರೆ ನಿಜವಾಗ್ಲೂ ಎಲ್ಲಿದೆ ಅಂತ ನನಗೂ ಗೊತ್ತಿಲ್ಲ.
ಸೀರಿಯಸ್ ಆಗಿದ್ದೀಯಾ?
ನಾನು ಪಕ್ಕಾ ಸೀರಿಯಸ್. ಸರಿ, ಟೈಲರ್, ಈಗ ತಿರುಗು.
ನಿನ್ನ ಕಣ್ಣುಬಟ್ಟೆ ತೆಗೆ, ನಿನಗೆ ಬೇಕಾದಷ್ಟು ಪ್ರಶ್ನೆ ಕೇಳು, ಗೆಳೆಯ,
ಯಾಕಂದ್ರೆ ಸದ್ಯಕ್ಕೆ ಅದು ಯಾವ ಕೇಸ್ನಲ್ಲಿದೆ ಅಂತ ನನಗೆ ಐಡಿಯಾನೇ ಇಲ್ಲ.
ಹಾಗಾದ್ರೆ ಇದರಿಂದ ಶುರು ಮಾಡೋಣ,
-ಅವನನ್ನ ನಂಬ್ತೀಯಾ? -ಅವನು ಸುಳ್ಳು ಹೇಳ್ತಿದ್ದಾನೆ ಅಂತ ಅನಿಸಲ್ಲ.
ಒಳ್ಳೆ ತಂತ್ರ ಅಂದುಕೊಂಡೆ. ಹೀಗೆ ಮಾಡಿದ್ರೆ ಮುಖಭಾವ ಓದೋಕಾಗಲ್ಲ,
ಹೃದಯ ಬಡಿತ ತಿಳಿಯಲ್ಲ, ಕಣ್ಣುಗಳನ್ನ ಓದೋಕಾಗಲ್ಲ.
ಅವನು ನಿಜ ಹೇಳ್ತಿದ್ದಾನೆ ಅನ್ಸುತ್ತೆ.
ಹಾಗೇನಾದ್ರೂ ಆದ್ರೆ, ಟೈಲರ್ಗೆ ಇದನ್ನ ಪಡೆಯೋಕೆ ನಿಜವಾಗಿಯೂ 20 ಶೇಕಡಾ ಚಾನ್ಸ್ ಇದೆ ಅಂತ ಅರ್ಥ.
ನನಗೆ ನಿಜಕ್ಕೂ ಆಶ್ಚರ್ಯ ಆಗ್ತಿದೆ. ಈ ಸ್ಟ್ರಾಟೆಜಿಯನ್ನ ಹಿಂದೆಂದೂ ಯಾರೂ ಬಳಸಿಲ್ಲ.
-ಸರಿ. ಹಾಗಾದ್ರೆ, ನಾಲ್ಕನ್ನ ಆಯ್ಕೆ ಮಾಡ್ತೀನಿ. -ಯಾಕೆ ನಾಲ್ಕು?
ಗೊತ್ತಿಲ್ಲ. ಮನಸ್ಸು ನಾಲ್ಕು ಅಂತ ಹೇಳ್ತಿತ್ತು.
-ಅಂದ್ರೆ… -ಸಿದ್ಧನಾಗು.
ನನಗೂ ತಿಳಿಯಲು ಕುತೂಹಲವಿದೆ.
ನನಗೂ ಕೂಡ.
ನಾವು ತಮಾಷೆ ಮಾಡ್ತಿದೀವಿ,
ಆದರೆ ಇದು ನಿನಗೆ 5 ಮಿಲಿಯನ್ ಡಾಲರ್ಗಳನ್ನ ಗೆಲ್ಲಿಸಿಕೊಡಬಹುದು.
ಇದು ಕೆಂಪಾಗಿದೆ.
ಬಹುಶಃ ನಾನೂ ಆ ಸ್ಟ್ರಾಟೆಜಿಯನ್ನ ಟ್ರೈ ಮಾಡ್ತೀನಿ.
ನೀನೂ ಈಗ ಅದನ್ನೇ ಮಾಡ್ತೀಯಾ?
ಐದು ಮಿಲಿಯನ್ ಡಾಲರ್ಗಳನ್ನ ನಿಜವಾಗ್ಲೂ ಅದೃಷ್ಟಕ್ಕೆ ಬಿಡಬೇಕು ಅಂದ್ಕೊಂಡಿದ್ದೀಯಾ?
ಅಥವಾ ನಿಯಂತ್ರಣ ನಿನ್ನ ಕೈಲಿರಬೇಕಾ?
ಅವನಿಗೆ ವರ್ಕೌಟ್ ಆಯ್ತು ಅಂತ ನಿನಗೂ ಆಗುತ್ತೆ ಅಂತೇನಿಲ್ಲ.
ಅವನಿಗೆ ನನ್ನನ್ನ ಓದೋಕೆ ಆಗಲ್ಲ.
ಅವನಿಗೆ ನಿನ್ನ ಓದಲಾಗದಿರುವುದು ಒಳ್ಳೆಯದು, ಆಗ ನೀನು ಅವನನ್ನ ದಾರಿತಪ್ಪಿಸಬಹುದು.
ನಾನು ಸ್ವಲ್ಪ ಯೋಚನೆ ಮಾಡ್ಬೇಕು.
ನೀನು ತುಂಬಾನೇ ಯೋಚನೆ ಮಾಡ್ಬೇಕು, ಯಾಕಂದ್ರೆ ಈ ಆಟ ಮುಗಿದಾಗ,
ಹಲವಾರು ವರ್ಷಗಳ ನಂತರ ನೀನು ಇದನ್ನ ನೋಡ್ತಾ ಇರ್ತೀಯ.
ನೀನು ಈಗ ಮಾಡುವ ಕೆಲಸಕ್ಕೆ ಆಮೇಲೆ ಕೊರಗುವುದು ನನಗೆ ಇಷ್ಟವಿಲ್ಲ.
ಯಾವುದೇ ಸ್ಟ್ರಾಟೆಜಿ ಆಯ್ಕೆ ಮಾಡು, ರಾಂಡಮ್, ಉದ್ದೇಶಪೂರ್ವಕ,
ಅದು ನೀನು ಬಹುಕೋಟ್ಯಾಧಿಪತಿಯಾಗುತ್ತೀಯೋ ಅಥವಾ ಕೇವಲ 100 ಗ್ರ್ಯಾಂಡ್ ಜೊತೆ ಹೋಗ್ತೀಯೋ
ಎಂಬುದನ್ನು ನಿರ್ಧರಿಸಬಹುದು.
ಅದನ್ನ ನೀನು ಹಿಂದಿನ ಆಟಗಳಲ್ಲಿ ಗೆದ್ದಿದ್ದೆ.
ಶುಭವಾಗಲಿ.
ಹಳೇ ಗಿರ್ಕಿ ಟೆಕ್ನಿಕ್ ಟ್ರೈ ಮಾಡ್ತಿದ್ದೀನಿ.
ಸರಿ, ಜಿಮ್ಮಿ.
ಟೇಬಲ್ ಮೇಲೆ ಬರೀ ನಾಲ್ಕು ಬ್ರೀಫ್ಕೇಸ್ ಇರೋದನ್ನ ನೋಡೋಕೆ ಒಂಥರಾ ಆಗ್ತಿದೆ.
ಹೌದು.
ಸರಿ, ಕೋರಿ.
ನಾನೂ ನಿನ್ನ ಹಾಗೆ ಮಾಡ್ತಿದ್ದೀನಿ, ಗೆಳೆಯಾ.
ಅಯ್ಯೋ.
ಸ್ನೇಹಿತರೇ, ಇದು ಐದು ಮಿಲಿಯನ್ ಡಾಲರ್ಗಳ ಭರ್ಜರಿ ಬಹುಮಾನ.
ಒಬ್ಬರ ಮನಸ್ಸನ್ನು ಇನ್ನೊಬ್ಬರು ಓದಲಾಗದು. ನಿಜಕ್ಕೂ ಅದ್ಭುತ ಉಪಾಯ.
ನಿಜವಾಗ್ಲೂ, ಕತ್ತಲಲ್ಲಿ ಗುಂಡು ಹೊಡೆಯಬೇಕಷ್ಟೇ.
ಈ ಥರದ ಆಟಗಳು ಇಷ್ಟು ದೂರ ಹೋಗುವುದು ತೀರಾ ಅಪರೂಪ.
ಅದು ಎಲ್ಲಿದೆ ಅಂತ ಅವನಿಗೇ ಗೊತ್ತಿಲ್ಲ ಅಂದ್ಮೇಲೆ, ಇನ್ನು ಹೇಗೆ ನಿರ್ಧರಿಸೋದು?
ಹಾಗಾದ್ರೆ, ಕೆಲವು ಬಾಕ್ಸ್ಗಳು ಸ್ವಲ್ಪ ಹೆಚ್ಚುಕಮ್ಮಿಯಾಗಿವೆ.
-ಅಂದ್ರೆ ಓರೆಯಾಗಿದೆಯಾ? -ಬೇರೆ ದಿಕ್ಕಿಗೆ ಓರೆಯಾಗಿದೆ.
ಕಣ್ಣು ಮುಚ್ಚಿ ಅತ್ತಿತ್ತ ತಡಕಾಡುತ್ತಿದ್ದರೆ, ಸಹಜವಾಗಿಯೇ…
-ಅದು ಸ್ವಲ್ಪ ಜಾರಿಕೊಳ್ಳುವ ಸಾಧ್ಯತೆ ಇರುತ್ತೆ. -ಅವನು ಕಣ್ಣು ಮುಚ್ಚಿಕೊಂಡಿದ್ದರೆ ಮಾತ್ರ.
ಟೈಲರ್, ಕೋರಿಗೆ ಒಂದು ವಿಷಯ ಹೇಳಿದ್ದ ಅಂತ ನನಗೆ ಆಮೇಲೆ ಗೊತ್ತಾಯ್ತು,
ಅವನು ಬ್ರೀಫ್ಕೇಸ್ ಆಯ್ಕೆ ಮಾಡುವಾಗ ನೋಡುವುದಿಲ್ಲ ಅಂತ,
ವಾಸ್ತವದಲ್ಲಿ ಮಾಡಿದ್ದು ಅದಕ್ಕೆ ತದ್ವಿರುದ್ಧ.
ಇಲ್ಲ ಅಂದ್ರೆ, ಜೋರಾಗಿ ತಿರುಗಿಸಿದ್ದರಿಂದ ಇವೆಲ್ಲ ಜಾರಿಕೊಂಡಿರಬಹುದು,
ಆದರೆ ಅವನು ಇಟ್ಟಿದ್ದು ಮಾತ್ರ ಹಾಗೆಯೇ ಸರಿಯಾಗಿ ಉಳಿದುಕೊಂಡಿರಬಹುದು.
ನಿಜವಾಗ್ಲೂ ಗೊತ್ತಿಲ್ವಾ?
ಕಂಡುಹಿಡಿಯೋಣ ಬಿಡು, ಗೆಳೆಯಾ.
ಈಗ ಪ್ರಶ್ನೆ ಏನಂದರೆ, ಟೈಲರ್ ಕೋರಿಗೆ ಏನಾದರೂ ಸುಳಿವು ಕೊಟ್ಟನಾ?
ನಾನು ಏಳನೇದನ್ನು ಆರಿಸ್ತೀನಿ.
ಅವನು ಈಗ ಮಾಡಿದ್ದು ಐದು ಮಿಲಿಯನ್ ಡಾಲರ್ಗಳ ನಿರ್ಧಾರವಾಗಿರಬಹುದು.
ಬ್ರೀಫ್ಕೇಸ್ಗಳು ಓರೆಯಾಗಿದ್ದನ್ನು ಬಳಸಿಕೊಂಡು
ಐದು ಮಿಲಿಯನ್ ಡಾಲರ್ ಎಲ್ಲಿದೆ ಎಂದು ಅವನು ಪತ್ತೆ ಹಚ್ಚಿದನಾ?
ಹಾಗೇನಾದರೂ ಆಗಿದ್ದರೆ, ನಾನು ನೋಡಿದ ತಂತ್ರಗಳಲ್ಲೇ ಇದು ಅತ್ಯಂತ ಬುದ್ಧಿವಂತ ತಂತ್ರ.
ಆ ಬ್ರೀಫ್ಕೇಸ್ನಲ್ಲಿ ಐದು ಮಿಲಿಯನ್ ಡಾಲರ್ ಇದೆಯಾ?
-ನಾನು ನಿಮ್ಮನ್ನ ತುಂಬಾ ಪ್ರೀತಿಸ್ತೀನಿ. -ಲವ್ ಯು, ಡಾಡಾ.
ಅದು ಕೆಂಪು! ಅಯ್ಯೋ!
ನಿನ್ನ ತಂತ್ರ ನೋಡೋಕೆ ತುಂಬಾ ಸ್ಮಾರ್ಟ್ ಆಗಿತ್ತು! ಅಯ್ಯೋ!
ಅದು ಕೇಳೋಕೆ ತುಂಬಾ ತಾರ್ಕಿಕವಾಗಿತ್ತು.
ನೀನು ಹೇಳಿದಾಗ ನಾನೂ ನಂಬಿದ್ದೆ.
ಹಾಗಾದ್ರೆ, ಅದು ಎಂಟನೇದರಲ್ಲಿ ಇತ್ತಾ? ಅದು ಎಂಟನೇದರಲ್ಲೇ ಇತ್ತು!
ಅದು ಎಂಟನೇದರಲ್ಲಿತ್ತು.
ಈ ಆಟ ವಿಚಿತ್ರವಾಗಿದೆ.
ಮೂರು ಬ್ರೀಫ್ಕೇಸ್ಗಳು ಬಾಕಿ ಇವೆ.
ನನ್ನ ಹೃದಯ. ನನಗೆ ಈಗ ತಲೆ ಕೆಟ್ಟುಹೋಗ್ತಿದೆ. ನನಗೆ ಊಹಿಸಿಕೊಳ್ಳಲೂ ಆಗ್ತಿಲ್ಲ.
ನೋಡಿ, ಅವನು ಕೈಗಳಲ್ಲಿ ತಲೆ ಹಿಡಿದು ಕೂತಿದ್ದಾನೆ.
ಮೂರು ಅಡಿ ದೂರದಿಂದ ಅವನ ಹೃದಯ ಬಡಿಯುವುದು ಕಾಣ್ತಿದೆ.
ಕಣ್ಣುಪಟ್ಟಿ ಹಾಕಿಕೊಳ್ಳುವ ಮುನ್ನ, ಗೆಳೆಯಾ, ಏನು ಯೋಚಿಸ್ತಿದ್ದೀಯಾ?
ತುಂಬಾ ಒತ್ತಡದ ಆಟ.
ಆದರೆ ಈ ಒತ್ತಡದ ಆಟವನ್ನ ಇವನ ಜೊತೆ ಆಡೋಕೆ ನನಗೆ ಖುಷಿ ಇದೆ.
ಕನಿಷ್ಠ ನಾವಿಬ್ಬರೂ ಇದ್ದೀವಲ್ಲ.
ಸರಿ. ನೀನು ಸಿದ್ಧನಾದಾಗ, ಕಣ್ಣುಪಟ್ಟಿ ಹಾಕಿಕೋ.
-ಪವಾಡವನ್ನೇನಾದರೂ ಮಾಡ್ತೀಯಾ ನೋಡೋಣ. -ಹೌದು.
ಎಲ್ಲರಿಗೂ, ನಿಯಮ ಗೊತ್ತಿದೆ ಅಲ್ವಾ? ಈ ಬ್ರೀಫ್ಕೇಸ್ಗಳನ್ನು ನೋಡಬೇಡಿ.
ಸರಿ, ಜಿಮ್ಮಿ.
ಮಗಾ, ನನಗೆ ಟೆನ್ಶನ್ ಆಗ್ತಿದೆ.
ಮೂರು ಬ್ರೀಫ್ಕೇಸ್ಗಳು. 33% ಚಾನ್ಸ್.
ಕೋರಿ, ನಿಜ ಹೇಳು, ಈಗ ನೀನು ಅದೃಷ್ಟವಂತ ಅಂತ ನಿನಗೆ ಅನ್ನಿಸ್ತಿದೆಯಾ?
ದೇವರು ನನ್ನ ಜೊತೆಗಿದ್ದಾನೆ.
ಪ್ರಾರ್ಥಿಸಬಲ್ಲೆ ಅಷ್ಟೇ.
ಟೈಲರ್, ನಿನ್ನ ಕಣ್ಣುಪಟ್ಟಿ ತೆಗೆದು ತಿರುಗು.
-ಮತ್ತೆ ಅದಲು ಬದಲು ಮಾಡಿದೆ ಅಂತ ಹೇಳ್ತಿದ್ದೀಯಾ? -ಹೌದು.
ಅವನನ್ನು ನಂಬುತ್ತೀಯಾ?
ಅವನಿಗೆ ಸುಳ್ಳು ಹೇಳೋಕೆ ಕಷ್ಟ. ಅದು ಅವನ ಮುಖದಲ್ಲೇ ಕಾಣಿಸುತ್ತೆ.
ಹೌದು.
ಮೂರನೇದರ ಬಗ್ಗೆ ಏನಂತೀಯಾ?
ನನಗೆ ಯಾವ ಕಲ್ಪನೆಯೂ ಇಲ್ಲ. ಪೂರ್ತಿ ಸಮಯ ಕಣ್ಣು ಮುಚ್ಚಿಕೊಂಡಿದ್ದೆ.
ಅಧಿಕೃತ ಸೀಸನ್ 2 ವಿಜೇತರು ಇಲ್ಲೇ ನಿರ್ಧಾರವಾಗಲಿದ್ದಾರೆ.
ಸೀಸನ್ 1 ರಲ್ಲಿ ಜೆಫ್ ಹತ್ತು ಬ್ರೀಫ್ಕೇಸ್ಗಳಲ್ಲಿ ಸರಿಯಾದದ್ದನ್ನು ಆರಿಸಿದ್ದ.
ಇಲ್ಲಿ ಟೈಲರ್ಗೆ ಆಯ್ಕೆ ಮಾಡಲು ಕೇವಲ ಮೂರು ಇವೆ.
ಅಬ್ಬಾ, ನನಗೆ ತುಂಬಾ ಟೆನ್ಶನ್ ಆಗ್ತಿದೆ. ಅವನು ಯಾವುದನ್ನು ಆರಿಸುತ್ತಾನೆ?
ಸರಿ.
ಖಂಡಿತ, ಮಕ್ಕಳಿಗೋಸ್ಕರ.
ಮೂರನೇದನ್ನ ಆಯ್ಕೆ ಮಾಡ್ತಿದ್ದೀಯಾ… ತಡಿ, ತೆರೆಯೋ ಮುಂಚೆ. ಅವನು ಆಯ್ಕೆ ಮಾಡಿದ್ದಾನೆ.
ಅದರಲ್ಲಿ ಐದು ಮಿಲಿಯನ್ ಡಾಲರ್ ಇದೆಯಾ ಅಂತ ನಿಜವಾಗ್ಲೂ ಗೊತ್ತಿಲ್ವಾ?
ನಿಜವಾಗ್ಲೂ ಗೊತ್ತಿಲ್ಲ.
-ಹಾಗಾದ್ರೆ ಇದರಲ್ಲಿ ಇರುವುದನ್ನು ನೋಡಿ -ಹೌದು.
-ನಮಗೆ ಅಚ್ಚರಿಯಾಗಿತ್ತಾ? -ಹೌದು.
ಓ, ಟೈಲರ್, ಟೈಲರ್.
ನಿಂಗೆ ಹೊಡೀತಾ ಲಕ್? ಐದು ಮಿಲಿಯನ್ ಡಾಲರ್ ಚೆಕ್ ಸಿಕ್ತಾ?
ನೀನು ಕೋಟ್ಯಾಧಿಪತಿನಾ?
ಬಂತು ಗುರು!
ಯೆಸ್!
ನಡೀರಿ!
ಯೆಸ್!
ನಡೀರಿ! ಅಯ್ಯೋ ದೇವ್ರೇ.
ಅಯ್ಯೋ ದೇವ್ರೇ.
ಟೈಲರ್, ಬಾ ನಿನ್ನ ದುಡ್ಡಿನ ಮೇಲೆ ಕೂತ್ಕೋ.
ಭೇಷ್ ಕಣೋ. ನಿನ್ನ ಬಗ್ಗೆ ಹೆಮ್ಮೆ ಇದೆ ಮಗಾ.
-ನಿಜ ಹೇಳ್ತೀನಿ, ಯಾರಾದ್ರೂ ಗೆಲ್ಲಬೇಕಾಗಿದ್ರೆ… -ಕ್ಷಮಿಸು ಮಗಾ.
ಯಾರಾದ್ರೂ ಗೆಲ್ಲೋದಿದ್ರೆ, ಅದು ನೀನೇ ಅಂತ ನನಗೆ ಖುಷಿ, ಕಣೋ.
ಪ್ರಾಮಾಣಿಕವಾಗಿ ಹೇಳ್ತಿದ್ದೀನಿ. ಐ ಲವ್ ಯು, ಮಗಾ.
ನನ್ನ ಫ್ಯಾಮಿಲಿ ಸೆಟ್ ಆಯ್ತು ಆದ್ರೆ ಅವಕಾಶವನ್ನ ನಿನ್ನಿಂದ ಕಿತ್ಕೊಂಡೆ ಅನ್ನಿಸ್ತಿದೆ…
ಇಲ್ಲ, ಖುಷಿಯಾಗಿರು. ಈ ಕ್ಷಣವನ್ನ ಆನಂದಿಸು,
ಯಾಕಂದ್ರೆ ಈ ಕ್ಷಣ, ಈಗ ಪೂರ್ತಿ ನಿಂದೇ ಕಣೋ. ಈ ಕ್ಷಣದಲ್ಲಿ ಬದುಕು, ಇಲ್ಲೇ.
ನನಗೋಸ್ಕರ ಬೇಜಾರು ಮಾಡ್ಕೋಬೇಡ. ಈ ಕ್ಷಣದಲ್ಲಿ ಬದುಕು. ಐ ಲವ್ ಯು, ಸಹೋದರ.
-ನಿನ್ನ ಮಕ್ಕಳಿಗೆ ಹೆಮ್ಮೆ ಇರುತ್ತೆ. -ಐ ಲವ್ ಯು.
-ನೀನು ಒಳ್ಳೆಯ ವ್ಯಕ್ತಿ. -ಧನ್ಯವಾದ.
ಯಾರಾದ್ರೂ ಗೆಲ್ಲೋದಾದ್ರೆ ನೀನೇ ಗೆದ್ದಿದ್ದು ಖುಷಿ.
ಈಗ ನಿನಗೆ ಗೊತ್ತಿರೋದನ್ನ ಇಟ್ಕೊಂಡು ಬೇರೆ ಏನಾದ್ರೂ ಮಾಡ್ಬೇಕಿತ್ತು ಅನಿಸುತ್ತಾ?
ಯಾವಾಗಲೂ 'ಹಾಗಿದ್ರೆ' 'ಹೀಗಿದ್ರೆ' ಅಂತ ಯೋಚಿಸಬಹುದು, ಆದ್ರೆ,
ಐದು ಮಿಲಿಯನ್ ಡಾಲರ್ಗೆ ಹೋಗದಿದ್ರೆ, ಆ ನಿರ್ಧಾರದ ಜತೆ ಯಾವಾಗ್ಲೂ ಬದುಕಬೇಕಿತ್ತು,
-'ಛೇ, ಏನಾಗ್ತಿತ್ತೋ?' ಅಂತ. -ನೀನು ಗೆದ್ದಿದ್ರೆ ಏನಾಗ್ತಿತ್ತು ಅಂತ.
ಹಾಗಾಗಿ, ನನಗೆ ಯಾವುದರ ಬಗ್ಗೆನೂ ಪಶ್ಚಾತ್ತಾಪ ಇಲ್ಲ.
ನಿಜ ಹೇಳ್ಬೇಕಂದ್ರೆ, ಇದು ನನ್ನ ಜೀವನದ ಅತ್ಯುತ್ತಮ ಅನುಭವಗಳಲ್ಲಿ ಒಂದು.
ಆಟದ ಸಮಯ. ಶುರು ಮಾಡೋಣ.
ಯಾರೋ ಒಬ್ಬರು ಗೆಲ್ಲಬೇಕಿತ್ತು, 200 ಆಟಗಾರರಲ್ಲಿ, ಅದು ಅವನೇ ಆಗಿರೋದು ನನಗೆ ಖುಷಿ.
ಅವನೊಬ್ಬ ಫ್ಯಾಮಿಲಿ ಮ್ಯಾನ್ ಮತ್ತು ಉತ್ತಮ ತಂದೆ. ಹಾಗಾಗಿ ಅದು ಅವನೇ ಆಗಿರೋದು ನನಗೆ ಖುಷಿ.
ಲವ್ ಯೂ ಗಯ್ಸ್. ಧನ್ಯವಾದ.
-ಈ ಅನುಭವಕ್ಕೆ ನಾನು ತುಂಬಾ ಕೃತಜ್ಞನಾಗಿದ್ದೇನೆ. -ಹೌದು.
ಖಂಡಿತ, ನಾನೇ ಗೆಲ್ಲಬೇಕೆಂದು ಆಸೆ ಇತ್ತು, ಆದ್ರೆ ಟೈಲರ್ ಗೆದ್ದಿದ್ದು ನನಗೆ ಖುಷಿ ತಂದಿದೆ.
-ನೀನು ಚಾಂಪಿಯನ್ ಥರ ನಡೆದುಕೊಂಡೆ, ಮೆಚ್ಚಿದೆ. -ಥ್ಯಾಂಕ್ಸ್ ಮಗಾ.
ಜಿಮ್ಮಿ, ಮೆಚ್ಚುತ್ತೇನೆ. ಧನ್ಯವಾದ.
ಏ, ಇಲ್ಲಿ ಬಾ ಒಂದು ಅಪ್ಪುಗೆ ಕೊಡು.
-ಐ ಲವ್ ಯೂ ಸೋ ಮಚ್. -ಲವ್ ಯೂ, ದಾದಾ.
ಟೈಲರ್ "ಬೀಸ್ಟ್ ಗೇಮ್ಸ್" ಸೀಸನ್ 2 ರಿಂದ
5.1 ಮಿಲಿಯನ್ ಡಾಲರ್ಗಳೊಂದಿಗೆ,
ಟೆಲಿವಿಷನ್ ಇತಿಹಾಸದಲ್ಲೇ ಅತಿದೊಡ್ಡ ನಗದು ಬಹುಮಾನಗಳಲ್ಲಿ ಒಂದನ್ನ ಗೆದ್ದಿದ್ದಾನೆ.
ಆದರೆ ಯಾರೂ ಬರಿಗೈಯಲ್ಲಿ ಹಿಂತಿರುಗುತ್ತಿಲ್ಲ.
ಈ ಸೀಸನ್ನಲ್ಲಿ, 11 ಮಿಲಿಯನ್ಗಿಂತ ಹೆಚ್ಚು ಬಹುಮಾನಗಳಿವೆ.
-ಅಕ್ಷರಶಃ ಅನೇಕ ಜನರು ಕೋಟ್ಯಾಧಿಪತಿಗಳಾದರು. -ಈ ಶೋಗೆ ಬರೋಕೆ ಆಗಿದ್ದೇ ಒಂದು ಪವಾಡ,
ನೂರು ಸಾವಿರದೊಂದಿಗೆ ಹೋಗೋದು ಇನ್ನೊಂದು ಪವಾಡ.
ಮತ್ತು ಸ್ಪರ್ಧಿಸಿದ ಪ್ರತಿಯೊಬ್ಬ ಆಟಗಾರನಿಗೂ ಆಡಿದ್ದಕ್ಕಾಗಿ 1,000 ಡಾಲರ್ಗಳನ್ನು ನೀಡಲಾಯಿತು.
ನಾವು ಔಟ್ ಆದ್ವಿ, ಆದ್ರೆ ಹೋಗುವಾಗ ಸ್ವಲ್ಪ ಹಣ ಸಿಕ್ತು.
ತುಂಬಾ ಧನ್ಯವಾದಗಳು.
ನಾವು 200 ಆಟಗಾರರನ್ನು ಅವರ ಮಿತಿಗೆ ತಳ್ಳಿದ್ದೇವೆ,
ಅವರು ಎಷ್ಟು ದೂರ ಹೋಗುತ್ತಾರೆಂದು ನೋಡಲು,
-"ಬೀಸ್ಟ್ ಗೇಮ್ಸ್" ಇತಿಹಾಸದಲ್ಲಿ ಛಾಪು ಮೂಡಿಸಲು. -ಯೆಸ್! ಯೆಸ್!
ಮೋನಿಕಾ ಮತ್ತು ಜಿಮ್ ಈ ಸೀಸನ್ನಲ್ಲಿ ತಮ್ಮ ಸಾಧನೆಗಳನ್ನು
-ಹೌದು! ಹೌದು! ಹೌದು! -ತಮ್ಮ ಕುಟುಂಬದೊಂದಿಗೆ ಹಂಚಿಕೊಂಡರು.
ಕುಟುಂಬಗಳಿಗಾಗಿ ಏನಾದ್ರೂ ಗೆಲ್ಲಲೇಬೇಕು.
ಮತ್ತು ಜೆಟಿ ಕೂಡ ತನ್ನ ಕುಟುಂಬಕ್ಕೆ ಮನೆಗೆ ತರಲು ಒಂದು ಸರ್ಪ್ರೈಸ್ ಇಟ್ಟುಕೊಂಡಿದ್ದ.
126 10,00,000 ಡಾಲರ್ಗಳು
ಒಂದು ಮಿಲಿಯನ್ ಡಾಲರ್!
ನಾನು ಗೆದ್ದೆ!
ಹಾಗೆಯೇ ನಿಕ್ ತನ್ನ ತಾಯಿಗೆ.
ಕೊನೆಗೆ ನಾನು 3,40,000 ಡಾಲರ್ಗಳಿಗಿಂತ ಹೆಚ್ಚು ಗೆದ್ದೆ.
ಅಯ್ಯೋ, ನಿಜ ಹೇಳ್ತಿದೀಯಾ? ನಿನ್ನ ಬಗ್ಗೆ ನನಗೆ ತುಂಬಾ ಹೆಮ್ಮೆ ಇದೆ.
ಮತ್ತು ಬ್ರೆಟ್ ತನ್ನ ಭಾವಿ ಸಂಗಾತಿಗೆ.
ಹಾಗಾಗಿ ನಾನು ಮೂರನೇ ಸ್ಥಾನದಲ್ಲಿ ಬಂದೆ, ಮತ್ತು ನಾನು 1.2 ಮಿಲಿಯನ್ ಡಾಲರ್ಗಳನ್ನು ಗೆದ್ದೆ.
ಅಯ್ಯೋ ದೇವ್ರೇ, ನಂಬೋಕೆ ಆಗ್ತಿಲ್ಲ!
ಕೊನೆಯಲ್ಲಿ, ಈ ಆಟಗಾರರು ಶಕ್ತಿಯನ್ನು
ಹಾಗೂ ಬುದ್ಧಿವಂತಿಕೆ, ಪ್ರಾಮಾಣಿಕತೆ, ಸತ್ಯಸಂಧತೆ,
ಮತ್ತು ಸ್ನೇಹವನ್ನು ಅವಲಂಬಿಸಿ ಜೀವನವನ್ನೇ ಬದಲಾಯಿಸುವ ಹಣವನ್ನು ಗೆದ್ದರು.
ಯಾರೋ ಒಬ್ಬರು ಸೀಸನ್ 2 ಗೆಲ್ಲಲಿದ್ದಾರೆ!
ನಾನು ಈಗಷ್ಟೇ ಐದು ಮಿಲಿಯನ್ ಡಾಲರ್ ಗೆದ್ದೆ!
-ಯೆಸ್! -ಈ ಶೋ ನೋಡಿದ್ದಕ್ಕೆ ನಿಮಗೆಲ್ಲಾ ಧನ್ಯವಾದಗಳು.
ಸೀಸನ್ 3 ನಿಮಗೆ ಹೇಗನಿಸುತ್ತೆ ಅಂತ ಕಾಯ್ತಾ ಇದ್ದೀನಿ.
ಅಲ್ಲಿ ಸಿಗೋಣ.
ನಾನು ನಿನಗೆ ಹೀಗಂತ ಹೇಳಿದ್ರೆ…
ಸುಮ್ನಿರು.
ನಾನು ಕೊನೆ ಹಂತದವರೆಗೂ ತಲುಪಿ, "ಬೀಸ್ಟ್ ಗೇಮ್ಸ್" ಸೀಸನ್ 2 ಚಾಂಪಿಯನ್ ಆಗಿದ್ದೀನಿ.
-ನಿಲ್ಲಿಸು. -ನಾನು 5.1 ಮಿಲಿಯನ್ ಡಾಲರ್ ಗೆದ್ದೆ.
-ಇಲ್ಲ. ದೇವರೇ. -ಹೌದು.
ಸುಳ್ಳು ಹೇಳಬೇಡ!
-ನಿಜವಾಗ್ಲೂ ಹೇಳ್ತಿದ್ದೀಯಾ? -ಹೌದು, ನಿಜ. ನಾನೇ ಗೆದ್ದಿದ್ದು.
ದೇವರೇ!
ನಾವು ನಿವೃತ್ತಿ ತಗೊಂಡು ನಮ್ಮ ಮಕ್ಕಳ ಜೊತೆ ಹೆಚ್ಚು ಸಮಯ ಕಳೆಯಬಹುದು.
ಉಳಿದಿರುವ ಆಟಗಾರರು: 0
ದೇವರೇ.
ಉಪಶೀರ್ಷಿಕೆ ಅನುವಾದ: ಅನುರಾಧ
ಮಿಸ್ಟರ್ ಬೀಸ್ಟ್